Diari Oficial de la Generalitat Valenciana


Sumari del DOGV 9928, del 03-09-2024 (2024/8698)

RESOLUCIÓ, de 15 de juliol de 2024, de la Direcció General d’Energia i Mines, per la qual es declara la pèrdua sobrevinguda de l’objecte de la sol·licitud d’autorització d’implantació en sòl no urbanitzable, s’atorga l’autorització administrativa prèvia, l’autorització administrativa de construcció i l’aprovació del pla de desmantellament i restauració del terreny a Elawan Energy, SL, per a la central fotovoltaica «FV Elawan Ayora I», de 31,46 MW, a Jarafuel i Zarra, a més de la seua infraestructura d’evacuació d’ús exclusiu. Expedient ATALFE/2020/111.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9928

Data del DOGV
:   03-09-2024

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2024/8698

CVE
:   IVJK-O-5792-8653

Data del document
:   15-07-2024

Organisme emissor
:   Conselleria d'Innovació, Indústria, Comerç i Turisme

Tipus de document
:   Resolució

Antecedents

Sol·licitud

Elawan Energy, SL va presentar una instància davant del Registre telemàtic de la Generalitat Valenciana, en data 26/11/2020, amb número de registre GVRTE/2020/1811844, en la qual sol·licita l’autorització d’implantació en sòl no urbanitzable, l’autorització administrativa prèvia i l’autorització administrativa de construcció, així com l’avaluació d’impacte ambiental ordinària i l’aprovació del pla de desmantellament de la instal·lació i restauració del terreny i l’entorn afectat, relacionats amb una central de producció d’energia elèctrica de tecnologia fotovoltaica, denominada «FV Elawan Ayora I», d’una potència nominal de 31,46 MWn i una potència, dels mòduls fotovoltaics, de 34,9996 MWp, per a situar-la a Jarafuel i Zarra (València), junt amb la seua infraestructura d’evacuació d’ús exclusiu fins a la subestació col·lectora Valle Solar Renovables 30/400 kV.

D’acord amb les característiques i la ubicació de la instal·lació sol·licitada, esta està sotmesa al procediment integrat d’autorització de centrals fotovoltaiques que han d’emplaçar-se sobre sòl no urbanitzable, establit pel Decret llei 14/2020, de 7 d’agost, del Consell, de mesures per a accelerar la implantació d’instal·lacions per a l’aprofitament de les energies renovables per l’emergència climàtica i la necessitat de la urgent reactivació econòmica (d’ara en avant, Decret llei 14/2020). Per a la tramitació d’esta sol·licitud s’incoa, per part del Servei Territorial d’Indústria, Energia i Mines de València (d’ara en avant, STIEM VLC), l’expedient ATALFE/2020/111.

En l’expedient consta el pagament de la taxa corresponent al pressupost indicat en la sol·licitud.

Amb data 27/01/2021, tenint en compte la documentació presentada, s’acorda l’admissió a tràmit, pel servici territorial esmentat, de la sol·licitud d’autorització per a la instal·lació de producció d’energia elèctrica de 34,4147 WZ de potència instal·lada, segons la definició vigent llavors, promoguda per Elawan Energy, SL, per a situar-la als municipis de Jarafuel i Zarra, província de València, únicament d’acord amb el que estipula l’article 1.1 del Reial Decret llei 23/2020, de 23 de juny, pel qual s’aproven mesures en matèria d’energia i en altres àmbits per a la reactivació econòmica.

Més tard, el 20/05/2022, es presenta el projecte d’execució modificat de la central fotovoltaica, a causa del nou disseny de la implantació, per l’ús de diferents parcel·les, amb la disminució a 33,981 MWp de potència pic, a més del projecte d’execució de la línia subterrània 30 kV Elawan Ayora I, que canvia el traçat de la línia d’evacuació. Hi consta el pagament de la taxa corresponent.

Informació pública

La sol·licitud d’autorització administrativa de la instal·lació, juntament amb la documentació presentada, han sigut objecte d’informació pública durant el termini de trenta (30) dies, als efectes previstos en l’article 23 del Decret llei 14/2020; en l’article 36 de la Llei 21/2013, de 9 de desembre, d’avaluació ambiental, així com en els articles 20 i 31 del Decret 162/1990, de 15 d’octubre, pel qual s’aprova el Reglament per a l’execució de la Llei 2/1989, de 3 de març, d’impacte ambiental, en els mitjans següents:

el *Diari Oficial de la Generalitat Valenciana*, de data 01/07/2022 (DOGV 9373),

el *Butlletí Oficial de la Província de València*, de data 29/06/2022 (BOP 123).

L’STIEM VLC, en virtut de l’article 23 del Decret llei 14/2020, va remetre als ajuntaments de Jarafuel i Zarra la sol·licitud d’autorització per tal d’exposar-la en el taulers d’anuncis durant el mateix període de temps, i es va requerir que estos remeteren les diligències acreditatives de l’exposició una vegada finalitzara el termini corresponent, les quals consten en l’expedient. L’anunci s’ha publicat en el tauler de la seu electrònica de l’Ajuntament de Jarafuel (expedient núm. 374/2022) i en el de l’Ajuntament de Zarra (expedient 170/2022).

Així mateix, la documentació es posa a la disposició del públic en general en la seu electrònica de la Generalitat, mitjançant l’anunci d’informació pública de data 13/06/2022, en el lloc web

<https://cindi.gva.es/es/web/energia/informacion-publica>  (en castellà) i

<https://cindi.gva.es/va/web/energia/informacion-publica>  (en valencià).

La documentació aportada, que es va sotmetre a informació pública, és la següent:

– Projecte. Denominació: «Planta fotovoltaica Elawan Ayora I 33,981 MWp».

– Projecte d’infraestructura d’evacuació. Denominació: «Línia subterrània 30 kV Elawan Ayora I».

– Estudi d’impacte ambiental (inclou l’estudi d’afeccions a la Xarxa Natura 2000) i document de síntesi de l’Estudi d’impacte ambiental.

– Estudi d’integració paisatgística.

– Memòria justificativa del compliment dels criteris del Decret llei 14/2020.

– Pla de desmantellament i restitució del terreny i l’entorn afectat (inclòs en el projecte de la planta fotovoltaica).

– plec general de normes de seguretat en prevenció d’incendis forestals (inclòs en el projecte de la planta fotovoltaica).

– Llista dels elements, els espais, els servicis i les instal·lacions públiques afectats per l’actuació.

Separates dirigides a:

Conselleria d’Agricultura, Desenvolupament Rural, Emergència Climàtica i Transició Ecològica de la Generalitat Valenciana,

Confederació Hidrogràfica del Xúquer,

Direcció General de Cultura i Patrimoni de la Conselleria d’Educació, Cultura i Esport de la Generalitat Valenciana,

Àrea de Carreteres de la Diputació de València,

Telefónica, SA,

Direcció General de Política Territorial i Paisatge de la Conselleria de Política Territorial, Obres Públiques i Mobilitat de la Generalitat Valenciana,

Ajuntament de Zarra,

Ajuntament de Jarafuel.

Al·legacions

D’acord amb la documentació que obra en l’expedient, durant el primer període del tràmit de la informació pública es presenten al·legacions per part de:

Associació Naturalista d’Ayora i la Vall (ANAV), en data 09/08/2022 (registre d’entrada núm. REGAGE22e00034788403 en el Ministeri d’Hisenda i Funció Pública). Es remet l’escrit d’al·legacions a l’agent promotor, que el 05/09/2022 (Registre telemàtic de la Generalitat Valenciana núm. GVRTE/2022/2787403) presenta un escrit en què respon a les al·legacions de l’ANAV. Les al·legacions, resumides, són les següents:

S’al·lega una motivació insuficient del projecte. El promotor respon que es justifica degudament l’execució del projecte per a cobrir les necessitats d’energia renovable que les societats valenciana, espanyola i europea actuals necessiten per al seu desenrotllament normal.

S’al·lega la fragmentació dels projectes. El promotor respon i justifica que, tenint en compte les característiques del projecte objecte d’estudi, no hi ha cap diferència significativa entre el fet de sotmetre el projecte a la tramitació que li correspon de manera individual i el fet de considerar, en conjunt, totes les instal·lacions promogudes en l’àmbit de l’estudi. A més, la relació jurídica entre els promotors dels diferents projectes no és rellevant ni en desvirtua la tramitació, siguen coincidents o no, i l’estudi de sinergies ja analitza els efectes acumulatius i sinèrgics sobre els recursos naturals, el paisatge i l’agricultura.

Anàlisi d’alternatives, insuficient i esbiaixada, a l’emplaçament de la planta. El promotor respon que, tenint en compte la potència que es planteja en el projecte, l’alternativa 1 no resulta aplicable, ja que no hi ha superfície suficient en les cobertes de les edificacions en l’àmbit de l’estudi on es puguen instal·lar plantes fotovoltaiques d’estes dimensions. El projecte té per objecte la producció d’energia elèctrica renovable a gran escala, i este no està enfocat a instal·lacions per a l’autoconsum.

Anàlisi mediambiental inexistent del traçat de la línia d’evacuació. El promotor respon que l’evacuació de l’energia generada en la instal·lació fotovoltaica es farà mitjançant la línia elèctrica subterrània de 3.544 metres de longitud, des de l’eixida del centre de seccionament fins a la SE2-Valle Solar 400/132/30 kV. El projecte objecte d’estudi es limita a la instal·lació solar fotovoltaica i a esta línia d’evacuació de mitjana tensió.

No hi ha cap desenrotllament normatiu ni planejament urbanístic que establisca i desplegue els usos de la infraestructura verda. El promotor respon que existix el Pla especial d’ordenació d’infraestructures de generació d’energia solar fotovoltaica en els municipis d’Ayora, Zarra i Jarafuel, així com les normes subsidiàries de planejament aprovades per la CTU de València, tant a Zarra com a Jarafuel. I el Decret llei 14/2020 declara com a inversions d’interés estratègic per a la Comunitat Valenciana els projectes de centrals fotovoltaiques i parcs i instal·lacions eòliques competència de la Generalitat.

Descripció insuficient de l’inventari ambiental i les seues afeccions. El promotor respon que, segons la tipologia del projecte, no es considera necessari aprofundir més enllà en les característiques fisicoquímiques i biològiques del sòl, ja desenrotllades en el projecte.

Omissió de l’avaluació de l’impacte sobre grups faunístics diferents del de les aus. El promotor respon que l’EsIA arreplega un inventari de totes les espècies de fauna registrades en l’àrea d’estudi, així com un catàleg dels impactes potencials del projecte sobre la fauna i una proposta general de mesures preventives i correctores, que són aplicable a gran part dels grups faunístics esmentats.

Absència d’avaluació de l’impacte sobre el grup d’invertebrats. El promotor respon que, per tal de minorar l’impacte dels insectes aquàtics que confonen la superfície negra, llisa i brillant dels panells solars amb la d’una llacuna o un gran toll d’aigua, es dividiran els panells en porcions xicotetes o amb línies blanques, en forma de reixeta, per a reduir este efecte.

Omissió de l’avaluació de l’impacte sobre el linx. El promotor respon que, en el cas en cas que es duga a terme la introducció del linx ibèric a la Serra de Mugrón, l’intent d’expansió de les noves poblacions i/o la instal·lació d’estos individus alliberats no es comprometria, en cap cas, per la instal·lació projectada. Quant a les característiques del tancat i la seua afecció potencial sobre el linx, la instal·lació quedaria fora de l’espai vital d’este.

Afeccions a la fauna i la flora no considerades. Sobre la fragmentació de l’hàbitat, les afeccions a la fauna per tancats perimetrals, l’absència d’un estudi adequat d’afeccions a la flora i les afeccions a la fauna pel control de la vegetació mitjançant desbrossaments. Omissió de l’avaluació d’altres impactes ambientals. El promotor respon que es valorarà la idoneïtat d’instal·lar un tancat cinegètic per a permetre i afavorir la permeabilitat de la infraestructura al pas de mamífers de grandàries mitjana i gran. Abans de l’inici de l’execució del projecte es durà a terme una minuciosa prospecció botànica en la totalitat de la superfície dels recintes afectats pel projecte. També es valorarà la conveniència de delimitar, en la mesura que siga possible, el període d’actuacions de treballs de desbrossament entre els mesos de setembre i febrer, i exclusivament al període diürn, per a evitar molèsties i/o danys a la fauna en l’època de la cria de les aus i de més presència i activitat d’invertebrats. I, finalment, respon que no hi ha cap risc de col·lisió o electrocució amb línies elèctriques, ja que el projecte preveu l’execució d’una línia elèctrica d’evacuació soterrada.

Vocació agrícola del sòl i usos no permesos. El promotor respon que la instal·lació fotovoltaica projectada és compatible amb els planejaments urbanístics dels municipis de Zarra i Jarafuel, i que el sòl on se situa la planta projectada presenta una capacitat agrològica moderada.

Identificació i valoració d’impactes insuficients. El promotor respon que la matriu d’impacte continguda en l’EsIA preveu els efectes de les diferents accions del projecte sobre l’agricultura (ús del sòl) i els elements etnogràfics (patrimoni cultural).

Insuficiència de mesures preventives, correctores i compensatòries. El promotor respon i proposa una sèrie de mesures correctores addicionals sobre este tema. A més, incidix en el fet que es respectarà, en la mesura que siga possible, els períodes i llocs de nidificació i criança durant les obres de construcció de la instal·lació fotovoltaica i la línia d’evacuació. També es tindran en compte els períodes de reproducció i criança a l’hora de planificar els desbrossaments.

Identificació d’impactes residuals incompleta. El promotor respon que l’execució del projecte consistix en el clavament dels panells directament en el sòl per a adaptar la instal·lació, tant com siga possible, a la fisiografia natural del terreny, i reduir, d’esta manera, la necessitat de moviments de terra considerables. Quant al paisatge, l’EsIA inclou una bateria de mesures minimitzadores que, encara que no impedixen que es produïsca un cert impacte visual, sí que l’atenuen en bona part. A més, es tracta d’un impacte reversible, i, una vegada acabe la vida útil de la instal·lació, es durà a terme un pla de desmantellament de la planta amb la finalitat de retornar el terreny al seu estat anterior.

Absència d’independència en els estudis ambientals. Estudi d’avifauna condicionat. El promotor respon que l’estudi d’avifauna elaborat complix les bones pràctiques metodològiques per als estudis específics d’este tipus. La zona d’estudi és la mateixa per als quatre projectes als quals es fa referència, per tant, és habitual aprofitar estudis ja fets per al mateix territori, pel fet que els resultats seran els mateixos.

Valoració insuficient d’impactes sobre l’avifauna. Afecció a l’àguila imperial (Aquila adalberti), a l’espai vital i l’alimentació de grans àguiles i altres i a aus estepàries i espècies migratòries. Proposta inadequada per a la protecció de l’avifauna contra la col·lisió. El promotor respon que l’àrea d’estudi per a l’avifauna va ser de 10 km, per la qual cosa la localització del territori de cria de l’àguila imperial se situaria, en principi, fora de l’àmbit considerat en l’estudi d’avifauna. Tampoc es va detectar la presència de cap espècie estepària en la zona de l’àmbit d’estudi del projecte. D’altra banda, l’afecció per col·lisió d’aus contra els mòduls fotovoltaics del projecte no suposaria, d’entrada, una afecció d’especial significança, encara que en falten dades o estudis més concrets. Igualment, tampoc es preveu un eventual desviament de les rutes migratòries de les espècies que pogueren sobrevolar els mòduls fotovoltaics a conseqüència d’un possible reflex d’estos. Finalment, la línia elèctrica de mitjana tensió per a l’evacuació de l’energia generada en la instal·lació solar fotovoltaica projectada s’ha dissenyat de manera subterrània, per la qual cosa no hi ha cap risc de col·lisió i/o electrocució per a l’avifauna.

Falta d’identificació i valoració de les afeccions a la fauna a causa de la línia d’alta tensió. El promotor respon que el projecte objecte d’estudi es limita a la instal·lació solar fotovoltaica i la línia d’evacuació subterrània de mitjana tensió, des de l’eixida del centre de seccionament fins a la SE2-Valle Solar 400/132/30 kV. Més enllà de la línia subterrània d’evacuació, la resta de les infraestructures esmentades no són titularitat del promotor del projecte, ni l’execució d’estes està condicionada per l’execució del projecte objecte d’estudi, de manera que es tracta d’un projecte independent.

Identificació insuficient dels elements que causen sinergies i valoració desencertada d’estes. El promotor respon que l’estudi de sinergies establix una avaluació i una valoració adequades sobre els factors ambientals i socioeconòmics.

Identificació i valoració insuficients d’afeccions a la Xarxa Natura 2000 i altres figures de reconeixement nacional i internacional. El promotor respon que en l’EsIA s’identifiquen adequadament els espais protegits presents en l’àmbit d’estudi, i s’observa que l’LIC i la ZEC «Valle d’Ayora y Sierra del Boquerón», que pertanyen a la Xarxa Natura 2000, se situen al costat del tancat perimetral de la instal·lació, aproximadament a 40 metres al nord de les infraestructures de captació solar més pròximes. Serà l’òrgan competent el que determine si el projecte pot afectar de manera apreciable el lloc esmentat, tant individualment com en combinació amb altres plans, programes o projectes.

No s’ha valorat l’existència de l’IBA núm. 158 «Hoces del riu Cabriol i del Xúquer». El promotor respon que la superfície de l’IBA afectada per la instal·lació és de 62,92 ha del total de 226.046,97 ha de l’IBA, la qual cosa suposa un 0,0278 % d’afecció.

No s’ha valorat l’existència de la ZIM núm. 096 «Serres del sud-oest de València i Hoces del Cabriol i del Xúquer». El promotor respon que l’EsIA preveu els possibles efectes que l’ús fotovoltaic puga generar als mamífers que facen ús de la zona.

Valoració insuficient de l’impacte sobre PPR 17 «Secans i serres de l’entorn de Carcelén i Alpera». El promotor respon que el projecte no afectarà en cap cas els valors del recurs paisatgístic, mitjançant el disseny adequat d’este i la corresponent aplicació de mesures d’integració en el paisatge.

Tenint en compte el caràcter ambiental de les al·legacions i el fet que per al projecte s’ha formulat una Declaració d’impacte ambiental, en la qual s’establixen les condicions ambientals, incloses les mesures preventives, correctores i compensatòries que resulten de l’avaluació ambiental practicada, així com un informe favorable en matèria d’ordenació del territori i el paisatge, les al·legacions presentades han de considerar-se valorades adequadament pels òrgans administratius.

Condicionants

Segons el procediment establit reglamentàriament, per tal que en el termini de trenta (30) dies presentaren la conformitat o l’oposició a l’autorització sol·licitada i emeteren, si escau, els condicionants tècnics oportuns al projecte tècnic de la instal·lació, es van remetre les separates corresponents del projecte a les administracions, els organismes i les empreses de servici públic o d’interés general amb béns o drets a càrrec seu que puguen vore’s afectats per esta, i d’esta manera es van rebre els informes següents amb el resultat que, en síntesi, es detalla:

– Informes d’REE (ref.:M/L/ 22-1252), de dates 25/07/2022 i 15/44/2022, els quals indiquen que no hi ha oposició al projecte.

– Informe de l’Ajuntament de Jarafuel (exp. núm. 375/2022), de 05/07/2022, el qual indica que s’haurà de respectar i complir tot el que s’establix en el Pla especial d’ordenació d’infraestructures de generació d’energia solar fotovoltaica en els municipis d’Ayora, Zarra i Jarafuel i que s’hauran de respectar les distàncies dels tancats situats en els límits de les parcel·les amb els camins, les vies pecuàries, les carreteres i els barrancs.

El promotor, mitjançant un escrit de data 19/10/2022, es mostra conforme a l’informe de l’Ajuntament de Jarafuel.

– Informe de l’Ajuntament de Zarra (exp. núm.: 170/2022), de 27/07/2022, en el qual s’informa favorablement sobre el projecte, respecte a les competències d’este municipi.

– Informe desfavorable de la Diputació de València, Àrea d’Infraestructures (ref. DVAC22EU0090 [2911/22/CAR]), de data 19/10/2022, respecte als accessos proposats pel promotor a les instal·lacions, a l’execució de línies subterrànies situades dins de la zona de protecció de la carretera CV-441. Este és acceptat pel sol·licitant, i s’emet, arran d’això, un informe favorable a la central fotovoltaica, de data 08/11/2022. A conseqüència d’este informe el promotor presenta un annex de modificació del Projecte «Planta solar fotovoltaica Elawan Ayora I 33,981 MWp» i «Línia subterrània 30 kV Elawan Ayora I», la tramitació del qual es descriu en l’apartat d’adaptació a condicionants i a l’avaluació ambiental.

– Informe de la Direcció General de Medi Natural i Avaluació Ambiental (exp. FV\_14/2022) de la Conselleria d’Agricultura, Desenvolupament Rural, Emergència Climàtica i Transició Ecològica, de dates 05/08/2022 i 04/10/2022, pel qual s’establixen els condicionants següents:

Quant a les forests d’utilitat pública gestionats per la Conselleria (V032 «Los Cerricos» i V034 «Las Pedrijas»), en cap cas podran afectar-se les forests d’utilitat pública pel tancament perimetral de la planta solar.

Per al cas de la línia d’evacuació subterrània d’MT, en cas d’afecció a la muntanya serà necessari sol·licitar les autoritzacions oportunes, o, si és el cas, les d’ocupació necessàries, segons el Decret 98/1995, de 16 de maig, del Consell, pel qual s’aprova el Reglament de la Llei 3/1993, de 9 de desembre, forestal de la Comunitat Valenciana, i la Llei 43/2003, de 21 de novembre, de muntanyes.

En la fase d’execució, manteniment i restauració ha de tindre’s en compte el Decret 7/2004, de 23 de gener, del Consell de la Generalitat Valenciana sobre mesures de seguretat i prevenció en incendis forestals que cal observar en l’execució d’obres i treballs que es facen en terrenys forestals o al voltant d’estos.

En la fase de desmantellament s’hauran de fer els treballs de restauració del terreny forestal que garantisquen una possible gestió forestal ulterior de la superfície afectada, a més de la recuperació de la capacitat d’infiltració dels terrenys afectats per les compactacions del sòl (elements del tancat, rases de conduccions, fonamentacions, etc.).

La infraestructura d’evacuació subterrània d’MT i el condicionament dels camins projectats afectaran el corriol de Jarafuel, amb uns límits de 20 metres d’amplària legal i necessària, per la qual cosa s’haurà de respectar la servitud de pas ramader i serà necessari sol·licitar les modificacions pertinents i/o les autoritzacions d’ocupació demanial del subsol d’elements auxiliars necessaris segons la Llei 3/2014, d’11 de juliol, de la Generalitat, de vies pecuàries de la Comunitat Valenciana.

Abans de la instal·lació s’haurà d’acreditar que no hi ha cap olivera amb un perímetre de 3,5 metres o superior, i en cas que n’hi haja, s’haurà de respectar l’exemplar i el perímetre de 15 metres de diàmetre al voltant de cada exemplar.

S’han de col·locar plaques metàl·liques o d’un material plàstic fabricat en poliestiré o similar, de color blanc i acabat mat de 20 x 20 cm (o 25 x 25 cm) en el clos de la planta solar, les quals hauran de situar-se en els espais entre suports. Es col·locarà almenys una placa per obertura. Estes plaques s’han de revisar anualment i s’han de reposar les que puguen haver-se’n després, per a evitar, així, la pèrdua d’eficàcia de la mesura anticol·lisió.

Com que la planta solar es disposarà sobre un sòl amb una erosió potencial alta, de manera genèrica, no es permetrà la destrucció de bancals ni la retirada de terra fèrtil del sòl.

S’hauran de mantindre els exemplars de Juniperus sp, presents en l’àmbit del projecte.

Haurà de realitzar el mínim moviment de terres i compactació de sòl amb la finalitat de disminuir les afeccions a este. Per això, es requerix un clavat directe sense fonamentacions, sempre que la geologia ho permeta, i que no requerisquen un anivellat, un desmunt, un condicionament topogràfic, una esplanació o un anivellat d’este.

Quan s’hagen tingut en compte els efectes de l’escorrentia de les plaques sobre el sòl, produïda tant per la pluja com per la neteja, que podria provocar l’aparició de solcs o regalls d’erosió davall de les línies d’estes, seria convenient mantindre durant tota la fase de funcionament de la planta una capa de jaç protector, de manera que es dissipe l’energia cinètica de les gotes de pluja i s’evite l’erosió per esguitada i erosió laminar.

En el procés de desmantellament de la planta solar es recorda que no haurà de quedar cap element artificial en l’enclavament i que s’haurà de restaurar el sòl afectat de manera que es garantisquen els usos anteriors al canvi d’ús del sòl.

S’ha de mantindre una capa de cultiu herbaci en totes les instal·lacions que afavorisca el manteniment de l’estructura edàfica i, a més, la presència d’insectes pol·linitzadors, la qual cosa es pot combinar amb l’apicultura o l’agrovoltaica.

Per a mantindre o limitar el creixement de vegetació en la planta solar, no es podran utilitzar herbicides, i és recomanable la ramaderia extensiva o el desbrossament selectiu mecanitzat d’esta.

Tenint en compte la presència d’espècies catalogades en l’àmbit del projecte, la instal·lació afectarà per la pèrdua d’espai vital, en el cas dels rapinyaires, i d’hàbitat de cria i alimentació, en el cas de les altres aus. Per tot això, es considera necessari, per a poder reparar les pèrdues en la qualitat de l’hàbitat, mantindre els cultius existents en totes les zones possibles de les parcel·les cadastrals que no s’utilitzen per a la disposició dels panells solars, a més d’adquirir o arrendar parcel·les de cultiu, amb la intenció de mantindre cultius de cereals de varietats tradicionals de cicle llarg que permeten el desenrotllament de les postes d’avifauna. Encara que la superfície implantada per la instal·lació fotovoltaica ocupa 62,925 ha de les 249,9 ha de la totalitat de les parcel·les, haurà de mantindre els cultius d’almenys el 25 % de la superfície afectada per la planta (15,75 ha).

Aprofitant la concentració de l’aigua de pluja que es produirà per la instal·lació dels panells, s’hauran de crear i mantindre 3 tolles per a fomentar la població d’amfibis i avifauna. L’elecció per a emplaçar les tolles serà segons el criteri del promotor, i estes tindran una superfície mínima de 78 m², d’argila compactada o formigó impermeabilitzat (per a una durabilitat més llarga), recobertes d’un mínim de 15 cm de terra vegetal. El pendent d’accés haurà de ser suau cap a les vores, d’entre 3 i 5 graus. Hauran de tindre paranys de sediments abans de la tolla, per a evitar-ne el rebliment. Com a mínim en tres punts de les ribes, s’hauran d’amuntegar pedres o troncs que serviran de refugi als amfibis. Per a la construcció de les tolles, es pot consultar la publicació de la Generalitat Valenciana Conservación y restauración de puntos de agua para la biodiversidad, de Vicente Sancho i Ignacio Lacomba, disponible en línia.

El pla de vigilància ambiental haurà d’incloure el seguiment d’aus i quiròpters que s’indica en l’estudi d’impacte ambiental, i s’hauran d’enviar anualment els resultats d’estos al Servei de Vida Silvestre de la Subdirecció General de Medi Natural i Avaluació Ambiental. Estos estudis permetran avaluar i adaptar les mesures correctives plantejades i comprovar si són eficaces o cal modificar-ne la ubicació o altres característiques.

Per a mantindre o limitar el creixement de vegetació en la planta solar no es podran utilitzar herbicides, i és recomanable la ramaderia extensiva o el desbrossament selectiu mecanitzat d’esta.

Es considera adequada la utilització de 10 caixes niu per a quiròpters i aus.

Per a atraure la presència de rapinyaires nocturns en la zona de les obres, es proposa instal·lar 6 talaies distribuïdes en la planta.

El promotor, mitjançant un escrit del 02/09/2022, accepta tots els condicionants de l’informe de la Direcció General del Medi Natural i Avaluació Ambiental.

– Informe de la Direcció Territorial de València (núm. expedient: 46/005/22F-JV) de la Conselleria d’Agricultura, Desenvolupament Rural, Emergència Climàtica i Transició Ecològica, de data 07/10/2022, que indica que no s’oposa a l’actuació, sempre que durant la fase de construcció, explotació i desmantellament de les instal·lacions esmentades es respecten els condicionats imposats en este.

En resposta a l’escrit del sol·licitant a estos condicionants, s’emet un informe de data 14/11/2022, en el qual indica que respecte a l’apartat sobre els murets, estos es van construir, en el seu moment, de pedra i vegetació per a evitar els arrossegaments de sòl per escorrentia cap a llocs de drenatge natural, són estructures amb finalitats de conservació de sòl, per a protegir de l’erosió laminar la capa arable i de manteniment de la biodiversitat. Per tot això, per la seua funció i per ser estructures formades, en part, per vegetació d’alzinar, no haurien d’afectar-se en la mesura que siga possible.

– Informe de la Confederació Hidrogràfica del Xúquer (N/R: 2022AM0452) de data 13/12/2022, en el qual s’informa que l’activitat no suposa, en principi, un increment de demanda de recursos hídrics, advertix que els projectes suposen l’ocupació de zona de policia de diversos llits i realitza els advertiments oportuns respecte a l’autorització d’estos treballs i a les aigües residuals i pluvials.

Consta en l’expedient escrit de conformitat del promotor de data 27/12/2022.

– Informe de la Direcció General de Cultura i Patrimoni (exp.: 2023-0025-V (0777P.22)) de data 13/02/2023, de la Conselleria d’Educació, Cultura i Esport, que indica que informa favorablement del projecte als efectes patrimonials previstos en l’article 11 de la Llei 4/98, d’11 de juny, de patrimoni cultural valencià, i és necessari el compliment de les mesures correctores previstes en els informes vinculants de la directora general de Cultura i Patrimoni, novembre de 2019 i maig de 2020, en relació al projecte de planta solar fotovoltaica 300 MW «Valle Solar» i l’ampliació d’esta, i que qualsevol troballa d’interés rellevant que es fera durant l’execució del projecte haurà de ser comunicada a la Conselleria d’Educació, Cultura i Esport, o als ajuntaments implicats, segons el que es disposa en l’article 63 de la Llei 4/1998, del patrimoni cultural valencià.

De la resta d’organismes notificats:

Telefónica de España, SAU.

No s’ ha rebut contestació. Transcorregut el termini sense que conste cap resposta, d’acord amb la legislació aplicable, s’ha d’entendre que no hi ha cap objecció a les autoritzacions.

Avaluació ambiental

Amb data 20/01/2023, la Direcció General de Qualitat i Educació Ambiental formula la declaració d’impacte ambiental del projecte de planta solar fotovoltaica «FV Elawan Ayora I» 33,981 MWp, promogut per Elawan Energy, SL, en els termes municipals de Jarafuel i Zarra. Expedient: 209/2022/AIA (2910051) (DOGV núm. 9560, de data 23/03/2023) en la qual s’indica que es considera acceptable el projecte i s’establixen les condicions ambientals en les quals s’ha de desenrotllar el projecte. Els condicionats arreplegats en esta, d’acord amb la legislació ambiental, s’incorporen en el punt Segon, relatiu a l’autorització administrativa prèvia, de la part dispositiva d’esta resolució.

Aspectes urbanístics, territorials i paisatgístics

Consta un informe de compatibilitat urbanística municipal favorable, emés el 04/12/2020, per l’Ajuntament de Jarafuel (exp. 499/2020), respecte a la parcel·la 7 del polígon 502 i les parcel·les 1 i 10 del polígon 503, on se situaran els grups generadors. Igualment, consta un informe de compatibilitat urbanística municipal favorable, emés el 23/02/2022, per l’Ajuntament de Jarafuel (exp. 18/2022), respecte a les parcel·les 1,6,9,16 i 19 del polígon 1. Els dos s’emeten en virtut de l’article 22 de la Llei 6/2014, de 25 de juliol, de la Generalitat, de prevenció, qualitat i control ambiental d’activitats en la Comunitat Valenciana.

S’ha aprovat el Pla especial d’ordenació d’infraestructures de generació d’energia solar fotovoltaica en els municipis d’Ayora, Zarra i Jarafuel, que establix les zones concretes de més aptitud per a la ubicació d’estes instal·lacions, que afecta les parcel·les sobre les quals se sol·licita compatibilitat urbanística, la versió definitiva de la qual va ser aprovada el 20/03/2023.

Els municipis de Zarra i Jarafuel pertanyen a la comarca de la Vall de Cofrentes-Ayora, declarada d’interés energètic prioritari, per raons d’emergència energètica i climàtica, en l’àmbit del sòl no urbanitzable comú (resolució de la Conselleria de Política Territorial, Obres Públiques i Mobilitat, per la qual es declara de prioritat energètica l’àmbit territorial de sòl no urbanitzable comú de la comarca de la Vall de Cofrentes-Ayora, DOGV núm. 9.411 de 24/08/2022). Esta resolució eximix de l’ocupació màxima de sòl no urbanitzable comú, prevista en l’article 7.7 del TRLOTUP, introduït per l’article 1.1 del Decret llei 1/2022, de 22 d’abril, per instal·lacions fotovoltaiques en esta comarca.

No obstant això, pel fet que part de les diverses instal·lacions fotovoltaiques s’emplacen sobre sòl no urbanitzable protegit (àmbit territorial no arreplegat en la declaració de prioritat energètica), són aplicables les determinacions establides en la instrucció de la consellera de Política Territorial, Obres Públiques i Mobilitat de la Generalitat, de data 05/12/2022, i la seua addenda núm. 1, per a l’ús d’estos sòls; els dos documents, publicats en el lloc web d’este departament de l’Administració de la Generalitat.

Consten en l’expedient informes favorables del Servici de Gestió Territorial de dates 30/09/2022 i 21/11/2022, i del Servici d’Infraestructura Verda i Paisatge de dates 06/10/2022 i 08/11/2022. Els condicionats arreplegats en estos han sigut acceptats per l’entitat promotora i consten en el punt Primer  de la part dispositiva d’esta resolució.

Adaptació als condicionats i a l’avaluació ambiental

A causa dels condicionants indicats pels diversos organismes, així com per la declaració d’impacte ambiental de data 20/01/2023, es presenta per part d’Elawan Energy, SL:

– projecte annex de modificació de la planta fotovoltaica Elawan Ayora I 33,981 MWp i la línia subterrània 30 kV Elawan Ayora I, de data 06/06/2023, i declaració responsable del compliment de la normativa que li és aplicable (art. 53.1.b de la Llei 24/2013, de 26 de desembre, del sector elèctric), firmada pel tècnic projectista del 06/11/2023.

Les modificacions introduïdes per este projecte consistixen bàsicament en:

Ubicació dels accessos de la planta fotovoltaica.

Definició de la nova ubicació del recorregut de la línia d’evacuació subterrània de 30 kV, amb la finalitat d’eliminar l’afecció a la carretera CV-441.

Definició del recorregut de la línia subterrània interna de 30 kV i la de BT, amb la finalitat d’eliminar l’afecció a la carretera CV-441.

Actualització del tancat amb la finalitat d’eliminar l’afecció produïda sobre la carretera CV-441.

Estes modificacions s’han considerat substancials, per la qual cosa, de conformitat amb l’article 23.5 del Decret llei 14/2020, s’han sotmés de nou a informació pública, durant el termini de trenta (30) dies, als efectes previstos en l’article 23 del Decret llei 14/2020, en l’article 36 de la Llei 21/2013, de 9 de desembre, d’avaluació ambiental, així com en els articles 20 i 31 del Decret 162/1990, de 15 d’octubre, pel qual s’aprova el Reglament per a l’execució de la Llei 2/1989, de 3 de març, d’impacte Ambiental, en els mitjans següents:

el *Diari Oficial de la Generalitat Valenciana*  de data 14/06/2023 (DOGV núm. 9617),

el *Butlletí Oficial de la Província de València*  de data 12/06/2023 (BOP núm. 112).

L’STIEM VLC, en virtut de l’article 23 del Decret llei 14/2020, va remetre als ajuntaments de Jarafuel i Zarra la sol·licitud d’autorització per tal d’exposar-la en els taulers d’anuncis durant el mateix període de temps, i es va requerir que estos remeteren les diligències acreditatives de l’exposició una vegada finalitzara el termini corresponent, les quals consten en l’expedient. L’anunci ha sigut publicat en el tauler de la seu electrònica de l’Ajuntament de Jarafuel (expedient núm. 375/2022) i en el de l’Ajuntament de Zarra (expedient 170/2022).

Així mateix, la documentació esmentada es va posar a la disposició del públic en general en la seu electrònica de la Generalitat, mitjançant un anunci d’informació pública de data 31/05/2023, en el lloc web

[https://cindi.gva.es/es/web/energia/informacion-publica](https://cindi.gva.es/es/web/energia/informacion-publica%20)  (en castellà) i

[https://cindi.gva.es/va/web/energia/informacion-publica](https://cindi.gva.es/va/web/energia/informacion-publica%20)  (en valencià).

Durant este segon període d’informació pública no s’hi van presentar al·legacions.

Segons el procediment establit reglamentàriament, per tal que en el termini de trenta (30) dies presentaren la conformitat o l’oposició a l’autorització sol·licitada i emeteren, si escau, els condicionants tècnics oportuns al projecte tècnic de la instal·lació, es van remetre les separates corresponents del projecte a les administracions, els organismes i les empreses de servici públic o d’interés general amb béns o drets a càrrec seu que puguen vore’s afectats per esta, i d’esta manera es van rebre els informes següents amb el resultat que, en síntesi, es detalla:

– Informe de la Diputació de València, Àrea d’Infraestructures, de 21/06/2023, que informa favorablement de l’actuació condicionada a:

Respecte a la definició geomètrica dels accessos, de l’anàlisi de la trajectòria del vehicle pesant per a girs a dretes, es conclou que la falca de canvi de velocitat no resulta efectiva, per la qual cosa en el projecte d’execució podran modificar-se les condicions d’accés per a considerar com a element per a la definició de l’accés l’envolupant de gir d’un vehicle tipus camió tractor amb semiremolc de longitud total 16,50 m.

Les illetes en els accessos dels pk 9 + 840 i 10 + 235 hauran de quedar materialitzades amb encintat de vorada per a limitar de manera efectiva la possibilitat d’executar maniobres de gir a l’esquerra des de l’accés i cap a este.

Els encreuaments subterranis de les línies elèctriques hauran d’executar-se mitjançant perforació per a no afectar la calçada de la carretera.

L’autorització prèvia per a l’execució d’obres en la zona de protecció de les carreteres i l’autorització per a l’execució d’encreuaments i accessos previstes en els articles 34 i 38 de la Llei 6/91, de 27 de març, de carreteres de la Comunitat Valenciana, hauran de ser sol·licitades de manera expressa per l’interessat i s’hauran d’haver obtingut amb caràcter previ a l’execució de les obres. La sol·licitud d’obres haurà d’estar acompanyada de la documentació tècnica que permeta determinar l’abast de les actuacions i la seua conformitat amb la legislació i la normativa vigents en matèria de carreteres.

Consta un escrit del promotor respecte a este condicionat, de data 27/06/2023, en el qual indica que es tindrà en compte l’adequació de l’accés, illetes i encreuaments segons el que s’establix en este informe.

Consta l’informe (expedient: (3497619) 106/2024/CONI) del Servici d’Avaluació d’Ambiental de data 10/05/2024, de la Direcció General d’Urbanisme, Paisatge i Avaluació Ambiental, en el qual s’indica:

«...els canvis de configuració en el projecte, en la mesura en què complixen les condicions de la declaració d’impacte ambiental de la PSF Elawan Ayora I (ATALFE/2020/111) i de l’òrgan substantiu, no fan necessari un nou pronunciament en matèria d’avaluació d’impacte ambiental».

Evacuació i connexió a la xarxa

El punt de connexió de la central amb la xarxa de transport es durà a terme en la subestació Ayora 400 kV d’REE, a través d’una infraestructura d’evacuació composta per:

Una línia d’evacuació subterrània de 30 kV des del centre de seccionament de la planta fins a la subestació elèctrica SE2-Valle Solar simple circuit, amb 2 conductors unipolars d’alumini QCU9-2R 78/30 kV per fase de 630 mm² de secció (2x ( 3 x 630 mm²)) i de 3.544 m de longitud directament soterrada, excepte en els encreuaments amb camins i rierols en els quals es disposa soterrada davall del tub, la qual està inclosa en l’abast d’esta resolució. La rasa per a l’evacuació es compartirà amb les plantes fotovoltaiques Elawan Ayora II (exp. ATALFE/2020/112), Elawan Ayora III i Elawan Ayora IV (les dos, d’autorització competència de l’Administració General de l’Estat, i expedients Pfot-786 i Pfot-787, respectivament), el promotor dels quals és Elawan Energy SL, i amb la planta fotovoltaica Ayora I, el promotor de la qual és l’empresa Fotozar 3, SL (exp. ATALFE/2020/76).

Una infraestructura d’evacuació comuna amb la d’altres instal·lacions de producció, l’autorització de la qual és competència de l’Administració General de l’Estat, composta per dos trams:

Un primer tram compartit amb les plantes fotovoltaiques Chambó, Eiden, el Águila, Mambar, Valle Solar, Ayora I i Elawan Ayora I, II, III i IV, que inclou la subestació elèctrica «SE2-Valle Solar 400/132/30 kV» i la línia elèctrica aèria de 400 kV entre esta subestació i la subestació elèctrica «SE1-Colectora Ayora 400/132 kV».

Un segon tram compartit amb les plantes fotovoltaiques Cerro Gordo 1, 2 i 3, Llano Palero 2, Chambó, Eiden, el Águila, Mambar, Valle Solar, Ayora I i Elawan Ayora I, II, III i IV, que inclou la subestació elèctrica «SE1-Colectora Ayora 400/132 kV» i la seua línia d’evacuació a 400 kV fins a la Subestació Ayora 400 kV d’REE.

La infraestructura comuna d’evacuació té una autorització administrativa prèvia atorgada a SPV Genia Da Vinci, SL per resolució de la Direcció General de Política Energètica i Mines del Ministeri per a la Transició Ecològica i el Repte Demogràfic, de data 11/04/2022, (exp. Pfot-067).

A més, consta un acord d’ús compartit d’infraestructures d’evacuació, de data 29/02/2024, entre SPV Genia Da Vinci, SL, i Elawan Energy, SL, de conformitat amb l’article 123.2 del Reial decret 1955/2000, d’1 de desembre.

Respecte a les actuacions necessàries per a dur a terme la connexió amb la xarxa de transport, mitjançant la resolució de la Direcció General de Política Energètica i Mines, de data 13/06/2022, es va atorgar a Red Eléctrica de España, SAU, una autorització administrativa de construcció per a l’ampliació de la subestació d’Ayora 400 kV, amb una nova posició i l’equipament de dos posicions, en el terme municipal d’Ayora, província de València.

Consta una garantia econòmica per a la tramitació de la sol·licitud d’accés a la xarxa de transport, depositada en data 29/07/2022 davant l’Agència Tributària Valenciana, amb número de garantia 421367U8697, per a una instal·lació de producció denominada «Elawan Ayora I», de tecnologia fotovoltaica, per a situar-la en el terme municipal de Jarafuel i Zarra, de 50 MW instal·lats, per import de dos milions d’euros (2.000.000,00 €) corresponents a una quantia equivalent a 40 €/kW instal·lats (segons la normativa vigent en el moment de constitució de la garantia, tant per la quantia com per la definició de potència instal·lada), en virtut de l’article 23 del Reial decret 1183/2020, de 29 de desembre, d’accés i connexió a les xarxes de transport i distribució d’energia elèctrica.

Consta la resolució de la directora general d’Indústria, Energia i Mines, de data 23/05/2023, per la qual es confirma l’adequada presentació després de la substitució amb autorització, de la garantia número 890930W9254, constituïda per Elawan Energy, SL, que avala una potència de 50.000 kW, per als permisos d’accés i connexió de la instal·lació de producció d’energia elèctrica de tecnologia solar fotovoltaica denominada «Elawan Ayora I», per modificació de la ubicació geogràfica de Jarafuel a Zarra i Jarafuel (València).

El promotor disposa d’actualització dels permisos d’accés i connexió (segons comunicació de referència DDS.DAR.19\_3214 de 21/08/2020 i DDS.DAR.23\_1598 de 10/04/2023) atorgats per REE, relatius a la instal·lació «FV Elawan Ayora I», amb una potència instal·lada de 34 MW, per a una capacitat d’accés de 26,37 MW, en la subestació Ayora 400 kV.

A la vista del contingut i els pronunciaments d’estos permisos, s’ha de considerar que les instal·lacions no generaran incidències negatives en el sistema.

En ser superior la potència instal·lada (31,46 MW) a la capacitat d’accés atorgada (26,37 MW), segons s’indica en la disposició addicional primera del Reial decret 1183/2020, de 29 de desembre, d’accés i connexió a les xarxes de transport i distribució d’energia elèctrica, la instal·lació haurà de disposar d’un sistema de control, coordinat per a tots els mòduls de generació que la integren, que impedisca que la potència activa que esta puga injectar a la xarxa supere esta capacitat d’accés concedida.

Acreditacions prèvies a la resolució

L’agent promotor acredita els aspectes següents, d’acord amb el que establix l’article 30.1 del Decret llei 14/2020, de manera prèvia a la resolució del procediment:

– Disposar dels terrenys a on s’implantarà la instal·lació.

– Disposar dels permisos d’accés i connexió per a la instal·lació, indicats anteriorment.

Consta en l’expedient una proposta de resolució del Servei Territorial d’Indústria, Energia i Mines de València, òrgan encarregat de la instrucció de l’expedient, així com una proposta definitiva conjunta del Servei d’Energies Renovables, Eficiència Energètica i Instal·lacions Radioactives i de la Subdirecció General d’Energia i Mines, que ha elevat esta a este centre directiu.

Fonaments de dret

Competència autonòmica i òrgan d’esta que ha de resoldre la sol·licitud

La instrucció i la resolució d’este procediment administratiu corresponen a la Generalitat Valenciana, ja que la instal·lació elèctrica objecte d’este es troba íntegrament en el territori de la Comunitat Valenciana i no s’enquadra en les que preveu l’article 3.13 de la Llei 24/2013, de 26 de desembre, del sector elèctric, que són competència de l’Administració general de l’Estat.

D’acord amb el que disposen l’article 4.1.a i el punt 2 de la disposició addicional primera del Decret 88/2005, de 29 d’abril, regulador dels procediments d’autorització d’instal·lacions de producció, transport i distribució d’energia elèctrica que són competència de la Generalitat, concordat amb el Decret 226/2023, de 19 de desembre, de 2023, del Consell, pel qual s’aprova el Reglament orgànic i funcional de la Conselleria d’Innovació, Indústria, Comerç i Turisme, correspon a esta direcció general resoldre el present procediment.

Sobre la necessitat d’autoritzacions administratives del sector elèctric

D’acord amb l’article 53.1 de la Llei 24/2013, de 26 de desembre, del sector elèctric, i l’article 7 del Decret 88/2005, de 29 d’abril, del Consell de la Generalitat, la construcció de les instal·lacions de producció d’energia elèctrica requerix una autorització administrativa prèvia i una autorització administrativa de construcció.

Sobre la necessitat de pronunciament d’avaluació d’impacte ambiental

De conformitat amb l’article 7 de la Llei 21/2013, de 9 de desembre, d’avaluació ambiental, i la Llei 2/1989, de 3 de març, de la Generalitat Valenciana, d’impacte ambiental, la instal·lació objecte del present procediment constituïx un projecte sotmés a avaluació d’impacte ambiental ordinària (annex I, apartat j, Instal·lacions per a la producció d’energia elèctrica a partir de l’energia solar destinada a vendre a la xarxa, que no se situen en cobertes o teulades d’edificis existents i que ocupen més de 100 ha de superfície).

Sobre la necessitat d’informes favorables en matèria d’ordenació territorial, paisatge i urbanisme

Segons el que indica l’article 25 del Decret llei 14/2020, l’informe en matèria d’ordenació del territori i paisatge tindrà caràcter vinculant, en els aspectes enumerats en l’article 25.1, i haurà de ser favorable a l’efecte de poder atorgar les autoritzacions la concessió de les quals correspon a la conselleria competent en matèria d’energia. En cas que l’informe en matèria d’ordenació del territori i paisatge siga desfavorable, es resoldrà la finalització i l’arxiu del procediment, sense cap altre tràmit.

L’annex III del Decret llei 14/2020 establix que, entre la documentació que s’ha d’acompanyar amb la sol·licitud de les autoritzacions administratives prèvia i de construcció, s’haurà d’aportar un informe-certificat urbanístic emés per l’ajuntament referit a la compatibilitat urbanística del projecte, de cada un dels municipis afectats, o que justifique la seua sol·licitud quan este no s’haja emés, i aportar, en este cas, una declaració responsable de la persona promotora de la situació urbanística dels terrenys.

D’acord amb la disposició transitòria quarta del Decret llei 14/2020 (instal·lacions d’energies renovables que es troben en tramitació), no serà necessari reiterar la petició d’informes ja emesos, o de tràmits ja realitzats d’acord ambl procediment regulat per la normativa anterior, inclosos la resta dels aspectes que es troben en l’informe en matèria d’ordenació del territori i paisatge de l’article 25.1. Igualment, no serà necessària l’emissió d’un nou certificat de compatibilitat urbanística en els procediments en tramitació en els quals ja s’haja emés este certificat amb caràcter favorable, d’acord amb la regulació anterior. En este supòsit, tampoc serà exigible l’informe no vinculant sobre la valoració favorable o desfavorable que emet l’ajuntament, i que es regula en l’article 19.1. En cap cas s’exigirà la tramitació d’una declaració d’interés comunitari per a instal·lar qualsevol projecte en tramitació a l’entrada en vigor d’este decret llei.

Sobre la declaració d’un àmbit territorial o projecte concret com a prioritari energètic

De conformitat amb el que es disposa en l’article 3.5 del Decret llei 14/2020, segons la redacció donada per l’article 10 del Decret llei 1/2022, de 22 d’abril, amb la proposta prèvia de les conselleries competents en matèria d’energia o canvi climàtic, el conseller o consellera competent en matèria de territori i urbanisme podrà declarar un determinat àmbit territorial o un projecte concret, situat en sòl no urbanitzable comú, com a prioritari energètic. Qualsevol d’estes declaracions implicarà la tramitació d’urgència dels projectes de construcció de les instal·lacions, la compatibilitat territorial i urbanística, i l’exempció de l’ocupació del territori prevista en l’article 7.7 del text refós de la Llei d’ordenació del territori, urbanisme i paisatge. Seran necessaris per a la seua autorització els informes sectorials ambientals i agrològics, i l’informe d’ordenació del territori i paisatge favorables respecte d’inundacions, sobre riscos naturals o induïts en el territori, sobre l’afecció als connectors territorials definits en l’Estratègia territorial de la Comunitat Valenciana, i sobre paisatges de rellevància nacional o unitats de paisatge a les quals s’haja reconegut prèviament un valor alt o molt alt. Les declaracions d’àmbit territorial o el projecte prioritari energètic comporten l’obligació de compensació als municipis en els termes que establix l’article 38 del Decret llei 14/2020, mitjançant un cànon per ús i aprofitament del sòl no urbanitzable amb destinació municipal.

Procediment específic aplicable a esta sol·licitud

Com que es tracta d’una central fotovoltaica que s’implantarà en sòl no urbanitzable, tenint en compte el que establix l’article 7.3 del Decret 88/2005, de 29 d’abril, és aplicable el procediment que establix el capítol II del títol II del Decret llei 14/2020, de 7 d’agost, del Consell, de mesures per a accelerar la implantació d’instal·lacions per a l’aprofitament de les energies renovables per l’emergència climàtica i la necessitat de la reactivació econòmica urgent.

Sobre l’abast material, contingut i requisits sectorials de les autoritzacions substantives elèctriques

A més, d’acord amb l’article 21.5 de la Llei 24/2013, de 26 de desembre, formaran part de la instal·lació de producció les seues infraestructures d’evacuació, que inclouen la connexió amb la xarxa de transport o de distribució i, si és el cas, la transformació d’energia elèctrica.

D’acord amb l’article 123.2 del Reial decret 1955/2000, d’1 de desembre, pel qual es regulen les activitats de transport, distribució, comercialització, subministrament i procediments d’autorització d’instal·lacions d’energia elèctrica, en el cas de línies que complisquen funcions d’evacuació d’instal·lacions de producció d’energia elèctrica, en cap cas podrà atorgar-se l’autorització administrativa prèvia de les infraestructures d’evacuació d’una instal·lació de generació sense l’aportació prèvia d’un document, subscrit per tots els titulars d’instal·lacions amb permisos d’accés i de connexió atorgats en la posició de línia d’arribada a la subestació de la xarxa de transport o distribució, segons siga procedent en cada cas, que acredite l’existència d’un acord vinculant per a les parts en relació amb l’ús compartit de les infraestructures d’evacuació. A este efecte, el document esmentat es podrà aportar en el moment de realitzar la sol·licitud a la qual es referix l’apartat anterior o en qualsevol moment del procediment d’obtenció de l’autorització administrativa prèvia.

D’acord amb l’article 53.1.a de la Llei 24/2013, de 26 de desembre, del sector elèctric, l’autorització administrativa d’instal·lacions de generació no es pot atorgar si el titular no ha obtingut prèviament els permisos d’accés i de connexió a les xarxes de transport o distribució corresponents.

A més, este article disposa que les autoritzacions administratives d’instal·lacions de generació es podran atorgar per una potència instal·lada superior a la capacitat d’accés que figure en el permís d’accés. En este sentit, la disposició addicional primera del Reial decret 1183/2020, de 29 de desembre, d’accés i connexió a les xarxes de transport i distribució d’energia elèctrica, establix que les instal·lacions de generació d’electricitat amb una potència total instal·lada que supere la capacitat d’accés atorgada en el permís d’accés d’estes, hauran de disposar d’un sistema de control coordinat per a tots els mòduls de generació i instal·lacions d’emmagatzematge que les integren, que impedisca que la potència activa que puga injectar a la xarxa supere esta capacitat d’accés.

D’acord amb la redacció vigent de l’article 3 del Reial decret 413/2014, de 6 de juny, pel qual es regula l’activitat de producció d’energia elèctrica a partir de fonts d’energia renovables, cogeneració i residus, en el cas d’instal·lacions fotovoltaiques la potència instal·lada serà la menor d’entre les dos següents:

a) la suma de les potències màximes unitàries dels mòduls fotovoltaics que configuren esta instal·lació, mesurades en condicions estàndard segons la norma UNE corresponent.

b) la potència màxima de l’inversor o, si és el cas, la suma de les potències dels inversors que configuren esta instal·lació.

Esta definició de potència instal·lada tindrà efectes per a les instal·lacions que hagen iniciat la tramitació i encara no hagen obtingut l’autorització d’explotació definitiva, segons la disposició transitòria quinta del Reial decret 1183/2020, de 29 de desembre.

D’acord amb l’apartat 2.A.4 de l’article 5 del Decret 88/2005, de 29 de novembre, en la sol·licitud d’autorització administrativa prèvia s’ha de justificar la necessitat de la instal·lació i que esta no genera incidències negatives en el sistema.

Sobre la regulació aplicable en matèria de seguretat i qualitat industrials

D’acord amb l’article 53.9 de la Llei 24/2013, de 26 de desembre, del sector elèctric, les instal·lacions de producció d’energia elèctrica hauran d’ajustar-se a les corresponents normes tècniques de seguretat i qualitat industrials, de conformitat amb el que preveu la Llei 21/1992, de 16 de juliol, d’indústria, i la resta de normativa que resulte aplicable.

Com que esta sol·licitud es referix a una instal·lació elèctrica fotovoltaica que genera en baixa tensió i injecta, a la xarxa elèctrica, en alta tensió, són aplicables els reglaments de seguretat industrial següents:

– El Reial decret 842/2002, de 2 d’agost, pel qual s’aprova el Reglament electrotècnic per a baixa tensió i les seues instruccions tècniques complementàries.

– El Reial decret 337/2014, de 9 de maig, pel qual s’aproven el Reglament sobre condicions tècniques i garanties de seguretat en instal·lacions elèctriques d’alta tensió i les seues ITC-RAT 01 a 23.

– El Reial decret 223/2008, de 15 de febrer, pel qual s’aproven el Reglament sobre condicions tècniques i garanties de seguretat en línies elèctriques d’alta tensió i les seues instruccions tècniques complementàries ITC-LAT 01 a 09.

– La resta de disposicions tècniques aplicables.

Sobre els requisits subjectius que ha d’acreditar la persona que ho sol·licite

D’acord amb el que disposen l’article 53.4 de la Llei 24/2013, de 26 de desembre, del sector elèctric; l’article 131 del Reial decret 1955/2000, d’1 de desembre, i l’article 8 del Decret 88/2005, de 29 d’abril, les persones que sol·liciten autoritzacions d’instal·lacions de producció d’energia elèctrica han d’acreditar la capacitat legal, tècnica i economicofinancera exigible per a dur a terme cada un dels projectes que presenten, tot això sense perjuí del que preveu este últim en relació amb l’exempció d’acreditació d’estes capacitats que potestativament puga atorgar l’Administració per als que ja exercisquen l’activitat.

Sobre l’obligació i les garanties de desmantellament i restauració de la central en finalitzar l’activitat.

Segons el que s’establix en el capítol III del títol III del Decret llei 14/2020, la persona titular de la instal·lació està obligada a desmantellar-la completament i restaurar els terrenys i el seu entorn en finalitzar l’activitat, i haurà de constituir una garantia econòmica a favor de l’òrgan competent en matèria d’energia per a autoritzar la instal·lació, l’import de la qual, per al cas de centrals fotovoltaiques, serà del 3 % del pressupost d’execució material, sempre que esta quantitat no siga inferior a 20.000 €/MWp. Si la quantia que en resulta és inferior a eixa xifra, l’import de la garantia serà de 20.000 €/MWp. La duració mínima d’esta garantia econòmica haurà de ser de cinc anys, i s’haurà de renovar durant tota la vida útil de la central fotovoltaica, com a mínim, dos mesos abans que expire. La quantia de la garantia s’actualitzarà cada 5 anys amb base en el càlcul de variacions de l’índex general nacional de l’índex de preus de consum. Les variacions negatives no modificaran la quantia de la garantia. Esta garantia es cancel·larà quan la persona titular de la instal·lació acredite el compliment de les obligacions a les quals està afecta.

Tenint en compte tot això, i complits els requisits i els procediments legals i reglamentaris establits en la legislació vigent aplicable, i en concret d’acord amb la Llei 24/2013, de 26 de desembre, del sector elèctric, el Reial decret 1955/2000, d’1 de desembre, el Decret llei 14/2020, de 7 d’agost, del Consell, en la redacció vigent en el moment de la sol·licitud, i altres disposicions aplicable general i particular en esta resolució, la Direcció General d’Energia i Mines, en l’àmbit de les competències que té atribuïdes,

RESOL

*Primer. Implantació en sòl no urbanitzable del projecte de central fotovoltaica «FV Elawan Ayora I» per a la realització de l’activitat de producció d’energia elèctrica*

Declarar la pèrdua sobrevinguda d’objecte de la sol·licitud, formulada per Elawan Energy, SL, d’autorització d’implantació de la central fotovoltaica denominada «FV Elawan Ayora I» en sòl no urbanitzable, en les parcel·les següents:

|  |  |  |
| --- | --- | --- |
| Municipi: Jarafuel | Polígon: 502 | Parcel·la: 7 |
| Polígon: 503 | Parcel·les: 1 i 10 |
| Municipi: Zarra | Polígon: 1 | Parcel·les: 6, 16 i 19 |

  

Com que no necessita esta autorització d’implantació perquè es troba dins de l’àmbit aplicable del Pla d’ordenació d’infraestructures de generació d’energia solar fotovoltaica als municipis d’Ayora, Zarra i Jarafuel, aprovat definitivament pel director general d’Urbanisme de la Conselleria de Política Territorial, Obres Públiques i Mobilitat el 22 de maig de 2023 (BOP de València núm. 116, de 16 de juny de 2023).

S’inclou el condicionat determinat en l’informe de territori i paisatge, vinculant des del punt de vista d’implantació territorial de la instal·lació, de conformitat amb la redacció vigent de l’article 30.1 del Decret llei 14/2020:

Ordenació del territori: Segons el que s’ha arreplegat en els informes del Servei de Gestió Territorial de dates 30/09/2022 i 21/11/2022, es considera que la instal·lació de la planta és compatible, però es condiciona la implantació d’esta en sòl no urbanitzable protegit a l’aprovació definitiva del Pla especial d’ordenació d’infraestructures de generació d’energia solar fotovoltaica en els municipis d’Ayora, Zarra i Jarafuel, i s’hi indica que s’haurà de comprovar l’execució de les mesures correctores sobre la infiltració i drenatge d’aigua que figuren en la documentació presentada pel promotor i en la seua contestació de data 24/10/2022 a l’informe del Servei de Gestió Territorial de 30/09/2022.

Infraestructura verda i paisatge: Segons el que s’ha arreplegat en l’informe del Servei d’Infraestructura Verda i Paisatge de dates 06/10/2022 i 08/11/2022, que informa favorablement de la zona de la planta que dona a sòl no urbanitzable comú, considera viable la zona de la planta recent en sòl no urbanitzable de protecció agrícola, sempre que s’aprove definitivament el Pla especial d’ordenació d’infraestructures de generació d’energia solar fotovoltaica en els municipis d’Ayora, Zarra i Jarafuel, i realitza les consideracions següents:

Serà preceptiva l’elaboració d’un EIP que acompanye al projecte de la instal·lació, el contingut de la qual ha d’ajustar-se al que s’ha assenyalat en l’annex II de la LOTUP. En este cas, com que es tracta d’SNU comú i SNU de protecció agrícola, una vegada autoritzat el projecte per l’òrgan substantiu, serà l’ajuntament qui haurà de validar l’EIP, dins del tràmit d’atorgament de la llicència d’obra municipal.

Així mateix, l’ajuntament haurà de comprovar que el projecte complix els condicionants que es puguen establir en la Declaració d’impacte ambiental, dins del tràmit d’atorgament de la llicència d’obra.

En el pla que consta en l’annex I es reflectix la zona delimitada per un tancat perquè l’ocupen els grups convertidors d’energia solar a electricitat, així com les seues coordenades geogràfiques.

Segon. Autorització administrativa prèvia del projecte de central fotovoltaica «FV Elawan Ayora I», inclosa la part de la seua infraestructura d’evacuació exclusiva d’esta.

Atorgar autorització administrativa prèvia a la mercantil «Elawan Energy, SL», per a la instal·lació d’una central fotovoltaica, i de la part de la seua infraestructura d’evacuació, que es detalla a continuació:

Dades generals de la central elèctrica autoritzada i el seu accés a la xarxa

|  |  |
| --- | --- |
| Denominació | FV Elawan Ayora I |
| Titular | Elawan Energy, SL |
| Tecnologia | Fotovoltaica |
| Termes municipals grups (província) | Jarafuel i Zarra (València) |
| Termes municipals evacuació fins a punt de connexió amb la xarxa (província) | Jarafuel, Zarra, Teresa de Cofrentes i Ayora (València) |
| Potència nominal inversors (mwn) | 31,46 |
| Potència pic mòduls fotovoltaics (mwp) | 33,981 |
| Potència instal·lada (mw) [segons art. 3, RD 413/2014] | 31,46 |
| Capacitat d’accés a la xarxa concedida (mw) | 26,37 |
| Necessitat de sistema de control coordinat de potència (da 1a, RD 1183/2020) | Si la capacitat d’accés concedida és inferior a la potència instal·lada |
| Xarxa a la qual es connecta: | Transport |
| Punt de connexió amb la xarxa | SE Ayora 400 kV, titularitat d’REE |
| Pressupost (€) | 77.867.399,27 |

  

Emplaçament de la part de la central amb tancat perimetral

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Àrea de la superfície de parcel·la ocupada (m²) | Jarafuel  |  |  |  |  |  | | --- | --- | --- | --- | --- | | Polígon | Parcel·la | Referència cadastral | Sup. Parcel·la (m²) | Sup. Parcel·la ocupada (m²) | | 502 | 7 | 83752D400030792951RO | 500.141,61 | 42.858,14 | | 503 | 1 | 43385B807864920039IK | 1.073.892,56 | 246.148,77 | | 503 | 10 | 76127S410019090170LH | 354.989,90 | 36.329,36 | | Subtotal | | | 1.929.024,07 |  |   Zarra  |  |  |  |  |  | | --- | --- | --- | --- | --- | | Polígon | Parcel·la | Referència cadastral | Sup. Parcel·la (m²) | Sup. Parcel·la ocupada (m²) | | 1 | 6 | 05042L412932354145GC | 190.874,24 | 107.737,31 | | 1 | 16 | 18280B901115287293PD | 97.693,21 | 39.939,95 | | 1 | 19 | 12406I878913231694AI | 281.591,38 | 149.000,15 | | Subtotal | | | 570.158,83 |  | | Total | | | 2.499.182,90 | 621.390,75 | |
| Àrea ocupada per panells FV (m²) | 160.044 |

  

Característiques elèctriques de la central fotovoltaica dins del tancat

|  |  |
| --- | --- |
| Camp generador | |
| Nre. de mòduls FV | 64.116 |
| Àrea unitària del mòdul (m²) | 2,209 x 1,130 |
| Potència unitària màxima (Wp) | 530 |
| Potència total mòdul (kWp) | 33.981 |
| Tipus de cèl·lules | Silici monocristal·lí |
| Cares actives dels mòduls | Monofacial |
| Orientació | Nord a sud |
| Ancoratge de l’estructura al terreny | Perfils d’acer galvanitzat i alumini ancorats al sòl mitjançant perfils metàl·lics clavats. |
| Estructures de suport | 1.233 seguidors solars a un eix amb rotació ± 55° en sentit est-oest, amb 52 mòduls per estructura. |

  

|  |  |
| --- | --- |
| Estacions de potència (inversor + centre transformació) | |
| Inversors: | |
| Nre. d’inversors | 9 |
| Potència unitària nominal (kWn) | 8 inversors de 3.630 / 1 inversor de 2.420 |
| Potència total nominal (kWn) | 31.460 |
| Connexió mòduls – inversors | |
| |  |  |  |  |  |  |  |  | | --- | --- | --- | --- | --- | --- | --- | --- | | CT | Inversor (MWn) | Potencia pic (MWp) | Nre. seguidors | Nre. d’string | Nre. de mòd./string | Nre. de mòduls | String box | | CT-01 | 2 x 3,63 | 7,827 | 2 x 142 | 2 x 284 | 26 | 14.768 | 2 x 17 caixes de 16 strings  2 x 1 caixa de 12 strings | | CT-02 | 3,63 | 3,9135 | 142 | 284 | 26 | 7.384 | 17 caixes de 16 strings  1 caixa de 12 strings | | CT-03 | 3,63 | 3,9135 | 142 | 284 | 26 | 7.384 | 17 caixes de 16 strings  1 caixa de 12 strings | | CT-04 | 3,63 | 3,9135 | 142 | 284 | 26 | 7.384 | 17 caixes de 16 strings  1 caixa de 12 strings | | CT-05 | 3,63 | 3,9135 | 142 | 284 | 26 | 7.384 | 17 caixes de 16 strings  1 caixa de 12 strings | | CT-06 | 3,63 | 3,9135 | 142 | 284 | 26 | 7.384 | 17 caixes de 16 strings  1 caixa de 12 strings | | CT-07 | 3,63 | 3,9135 | 142 | 284 | 26 | 7.384 | 17 caixes de 16 strings  1 caixa de 12 strings | | CT-08 | 2,42 | 2,6733 | 97 | 194 | 26 | 5.044 | 12 caixes de 16 strings  1 caixa de 2 strings | | TOTAL | 31,46 | 33,9813 | 1.233 | 2.466 |  | 64.116 |  | | |
| Cablejat | Mòduls: coure flexible de 6 mm² amb aïllament de 1.500 Vcc  String-caixes de strings: ZZ-F 1 x 10 mm²  Caixes de strings-inversors: XLPE 1,5 / 1,5 kV A l’1 x 400 mm² |
| Centres de transformació | |
| Nre. total | 8 |
| Transformadors de Potència (kVA) | Un de 7.260 kVA (CT-01), sis de 3.630 kVA (CT-02 a CT-07) i un de 2.420 kVA (CT-08) |
| Tensions nominals (kV) | 0,66/30 kV |
| Tipologia | Transformadors de potència de tipus exterior, amb regulació en càrrega  Cel·les SF6:  Una (1) o dos (2) posicions de línia, segons la seua ubicació.  Una (1) posició de protecció per al transformador. Dos (2), en el cas del CT-01 |

  

|  |  |
| --- | --- |
| Dos línies 30 kV entre els CT «FV Elawan Ayora I» – «Centre de seccionament» | |
| Origen | Centres de transformació «FV Elawan Ayora I» 30 kV |
| Final | Centre de seccionament |
| Longitud total línia (m) | 7.748 (2.763 + 4.985) |
| Tipologia de línies | Subterrànies |
| Tensió nominal cable U0/Un (kV) | 18/30 kV |
| Tipus de cable | Al XLPE 18/30 kV |
| Característiques de la interconnexió entre centres de transformació | Línia 1 (CT01, CT02, CT03 i CS):  CT01-CT02: Secció 3 x 1 x 240 mm², longitud 232 m.  CT02-CT03: Secció 3 x 1 x 240 mm², longitud 344 m.  CT03-CS: Secció 3 x 1 x 630 mm², longitud 2.187 m.  Longitud total: 2.763 m  Línia 2 (CT04, CT05, CT06, CT07, CT08, i CS):  CT04-CT05: Secció 3 x 1 x 240 mm², longitud 1.149 m  CT05-CT06: Secció 3 x 1 x 240 mm², longitud 298 m.  CT06-CT07: Secció 3 x 1 x 400 mm², longitud 1.371 m.  CT07-CT08: Secció 3 x 1 x 400 mm², longitud 783 m.  CT08-CTS: Secció 3 x 1 x 630 mm², longitud 1.384 m.  Longitud total: 4.985 m |

  

|  |  |
| --- | --- |
| Centre de seccionament CS 30 kV | |
| Tipologia | Interior, en edifici d’una planta |
| Cel·les | 2 posicions de línia, d’entrada des dels CT  1 posició d’eixida  1 posició de servicis auxiliars i mesura (SA) |
| Tipologia cel·les | Cel·les 30 kV blindades SF6 |
| Transformador SA | 1 |
| Potència (kVA) | 100 |
| Tensions nominals (kV) | 30/0,4-0,23 kV |

  

|  |  |  |  |
| --- | --- | --- | --- |
| Una línia 30 kV «Centre de seccionament» – «SE2-Valle Solar» | | | |
| Origen | Centre de seccionament | | |
| Final | SE2-Valle Solar 30/132/ kV | | |
| Longitud total línia (m) | 3.544 | | |
| Traçat subterrani | | | |
| Municipi: Zarra | Polígon | | Parcel·la |
| 1 | | 19, 20, 21, 9001 |
| 506 | | 2, 5, 6, 7, 8, 9, 9003, 9004 |
| 508 | | 4, 5, 9, 17, 9001, 9004,9005 |
| Característiques generals | | | |
| Tipus d’instal·lació | | Línia elèctrica subterrània | |
| Categoria (segons el Reial decret 223/2008) | | Tercera | |
| Zona aplicada | | A | |
| Sistema | | Corrent altern trifàsic 50 Hz | |
| Tensió nominal (kV eficaç) | | 30 | |
| Tensió més elevada de la xarxa (kV eficaç) | | 36 | |
| Tipus de conductor de fase | | AGS7-4W 64/30 kV 1 x 630 mm² K AL + H16, Cable aïllat d’aïllament XLPE 18/30 kV d’alumini 1 x 630 mm² | |
| Tipus de canalització | | Directament soterrada, excepte en els encreuaments amb camins i rierols en els quals es disposa soterrada davall de tub | |
| Nre. de circuits | | 2 | |
| Tipus de muntatge | | Circuit simple | |
| Conductors per tub | | 3 | |
| Material conductor de fase | | Al | |
| Material de la pantalla | | Cu | |
| Secció total del conductor de fase (mm²) | | 630 | |
| Secció de la pantalla (mm²) | | 16 | |

  

La rasa per a l’evacuació serà compartida amb les plantes fotovoltaiques Elawan Ayora II (exp. ATALFE/2020/112), Elawan Ayora III (autorització competència de l’Administració general de l’Estat i exp. Pfot-786) i Elawan Ayora IV (autorització competència de l’Administració general de l’Estat i exp. Pfot-787), el promotor del qual és Elawan Energy SL, i amb la planta fotovoltaica Ayora I, el promotor de la qual és l’empresa Fotozar 3, SL (exp. ATALFE/2020/76).

La resta de la infraestructura d’evacuació compartida té una autorització administrativa prèvia atorgada a SPV Genia Da Vinci, SL per resolució de la Direcció General de Política Energètica i Mines del Ministeri per a la Transició Ecològica i el Repte Demogràfic, de data 11/04/2022 (exp. Pfot-067). Atés que esta resolució no inclou, entre les instal·lacions autoritzades, el transformador de 132/400 kV de 150 MVA que donarà servici a esta instal·lació, com que tan sols està la posició d’este, s’haurà d’acreditar, prèviament a la posada en servici, que este transformador té les autoritzacions administratives prèvia i de construcció.

En l’annex I i II es reflectixen la disposició dels mòduls fotovoltaics, així com la infraestructura d’evacuació.

Per a esta autorització s’hauran de complir les determinacions reflectides en la declaració d’impacte ambiental del projecte de planta solar fotovoltaica «FV Elawan Aayora I 33,981 MWp. Expedient: 229/2022/AIA (2910051) (DOGV núm. 9560 de data 23/03/2023), emesa pel director general de Qualitat i Avaluació Ambiental, en la qual s’indica que es considera acceptable el projecte, de conformitat al seu desenrotllament amb els següents condicionants ambientals:

Condicions generals:

1. El promotor ha de complir totes les mesures preventives i correctores previstes en l’EsIA, el projecte tècnic i la resta de documentació que hi ha en l’expedient, així com les acceptades després de la informació pública o contingudes en la informació complementària, sempre que no contradiguen el que s’establix en esta resolució.

2. La instal·lació de la planta solar fotovoltaica sobre sòl no urbanitzable protegit estarà condicionada a l’aprovació definitiva del Pla especial d’ordenació d’infraestructures de generació d’energia solar fotovoltaica en els municipis d’Ayora, Zarra i Jarafuel, i no es permetrà la seua ocupació fins que el pla esmentat no estiga aprovat.

3. Es recorda el compliment de tota la legislació rellevant que siga aplicable, i que afecte els elements del medi arreplegats en esta resolució.

4. En els termes que preveu l’article 43 de la Llei 21/2013, de 9 de desembre, esta declaració d’impacte ambiental perdrà la vigència i cessarà en la producció dels efectes que li són propis si, una vegada publicada en el *Diari Oficial de la Generalitat Valenciana*, no s’ha començat l’execució del projecte en el termini de quatre anys. A este efecte, el promotor ha de notificar el començament de les obres a l’òrgan ambiental.

Condicions relatives a mesures preventives, correctores i compensatòries per als impactes més significatius:

5. S’hauran d’implantar les mesures d’integració paisatgística que, si és procedent, establisca l’ajuntament en l’informe d’estudi d’integració paisatgística, dins del procés de validació d’este per part de l’ajuntament per a l’atorgament de la llicència d’obra municipal, d’acord amb l’informe emés en matèria de paisatge.

6. Atés l’informe emés en matèria d’ordenació territorial, s’hauran de complir les mesures correctores respecte a la recàrrega d’aqüífers i per a mantindre unes condicions d’infiltració i drenatge semblants a les existents abans d’instal·lar la implantació del projecte solar, que s’especifiquen en l’informe de l’òrgan competent.

7. Donada la localització del projecte, es considera com a zona d’influència forestal segons l’article 57 de la Llei 3/1993, forestal de la Comunitat Valenciana. Per això, cal aplicar el Decret 7/2004, de 23 de gener, del Consell de la Generalitat, pel qual s’aprova el plec general de normes de seguretat en prevenció de riscos forestals a observar en l’execució de les obres i treballs que es desenrotllen en terreny forestal o en les immediacions.

8. En relació al soroll durant l’execució del projecte, caldrà ajustar-se al que disposa el Reial decret 212/2002, de 22 de febrer, pel qual es regulen les emissions sonores en l’entorn a causa de determinades màquines d’ús a l’aire lliure.

9. Si, durant l’execució de les obres, es trobaren restes paleontològiques, arqueològiques o etnogràfiques, el promotor haurà de posar el fet en coneixement de l’òrgan competent en patrimoni cultural de manera immediata, i adoptar les mesures pertinents per a la seua protecció i conservació, de conformitat amb el que preveuen els articles 63 i 65 de la Llei 4/1998, d’11 de juny, del patrimoni cultural valencià. Així mateix, es realitzarà el seguiment dels moviments de terra en el moment de l’execució de les obres i les mesures adoptades en l’estudi arqueològic.

10. S’ha de disposar de zones impermeabilitzades i d’un sistema d’arreplega de possibles fugues d’olis i combustibles, procedents de la maquinària i de les estructures que es generen durant l’execució de l’obra. Els residus generats s’han de gestionar segons la normativa vigent i mitjançant un gestor autoritzat; s’han d’establir les zones d’arreplega de residus i no s’han d’apilar en zones amb pendents elevats o amb perillositat d’inundació.

11. Quant a l’afecció sobre la flora i fauna, s’implementaran les mesures de protecció proposades en l’estudi d’impacte ambiental i estudi d’avifauna, així com les premisses establides en l’informe de la Direcció General de Medi Natural i Avaluació Ambiental. Es donarà compliment a l’article 9 del Decret 32/2004, de 27 de febrer, del Consell de la Generalitat, relatiu a la protecció d’espècies silvestres i catalogades dels articles 13 i 21 del Decret 70/2009, de 22 de maig, del Consell, relatius a la protecció de tàxons silvestres i prevenció de danys.

12. Relatiu a l’afecció de vies pecuàries ocasionada per la línia d’evacuació, s’haurà d’obtindre la pertinent autorització d’ocupació temporal o concessió demanial per a l’ocupació del subsol, de conformitat amb la Llei 3/2014, d’11 de juliol, de la Generalitat.

13. Per al cas de la línia d’evacuació subterrània d’MT, en cas d’afecció a muntanya d’utilitat pública, serà necessari obtindre les autoritzacions oportunes o, si és el cas, les d’ocupació necessàries segons el Decret 98/1995, de 16 de maig, del Consell, pel qual s’aprova el Reglament de la Llei 3/1993, de 9 de desembre, forestal de la Comunitat Valenciana, i la Llei 43/2003, de 21 de novembre, de muntanyes.

14. L’ús d’aigua en la planta es condiciona al fet que es dispose de subministrament per part d’una empresa autoritzada o per la concessió de l’organisme de conca.

15. Es respectarà la zona de flux preferent dels barrancs presents al voltant de l’àmbit aplicable i, si és el cas, s’obtindrà abans de l’execució de l’obra, la preceptiva autorització de la Confederació Hidrogràfica del Xúquer per l’ocupació de les seues zones de policia, de conformitat amb l’article 9 del Reglament del domini públic hidràulic. Així mateix, s’acompliran les mesures reflectides en l’informe de l’organisme de conca esmentat, relatiu a l’afecció de la integritat dels llits, abocaments, etc.

16. L’emissió de l’autorització administrativa de tancament definitiu de la central obligarà el promotor a desmantellar-la, en les condicions proposades en el Pla de desmantellament de la instal·lació i de restauració del terreny i de l’entorn.

Condicions al pla de vigilància ambiental:

17. Les accions incloses en el Programa de vigilància i seguiment ambiental s’han de documentar per a acreditar l’adopció i l’execució de les mesures preventives i correctores proposades i la comprovació de l’eficàcia que estes tenen. La documentació ha d’estar a la disposició de les autoritats competents.

Les autoritzacions esmentades s’atorguen condicionades al compliment de les determinacions reflectides en els condicionants imposats per les diferents administracions i organismes, i que les han acceptades les persones titulars d’esta autorització.

La persona titular de l’autorització tindrà els drets, deures i obligacions arreplegats en el títol IV de la Llei 24/2013, de 26 de desembre, del sector elèctric i el seu desenrotllament reglamentari, i en particular, els establits en els articles 6 i 7 del Reial decret 413/2014, de 6 de juny. En tot cas, la mercantil haurà d’observar els preceptes, les mesures i les condicions que s’establisquen en la legislació aplicable en cada moment a l’activitat de producció d’energia elèctrica.

La instal·lació de producció d’energia elèctrica autoritzada haurà d’inscriure’s en el Registre administratiu d’instal·lacions de producció d’energia elèctrica, amb l’acreditació prèvia del compliment dels requisits i d’acord ambl procediment establit reglamentàriament.

*Tercer. Autoritzacions administratives de construcció de les instal·lacions autoritzades en el punt segon*

Atorgar les autoritzacions administratives de construcció per a les instal·lacions descrites en el punt [segon](file:///S:/COMUN/AUTORIZ%20CENTRALES/ALC/ATALFE_2020_67_PSF%20ALHORINES/Resolucion%20ATALFE%202020_67_PSF%20ALHORINES_vmodelo_JJ.docx#_SEGUNDO._Autorización_administrativ)  d’esta resolució, d’acord amb els projectes d’execució, i els annexos a estos, que s’indiquen a continuació i consten en l’expedient instruït:

– Projecte d’execució modificat planta fotovoltaica Elawan Ayora I 33,981 MWp de data 19/05/2022, i declaració responsable del compliment de la normativa que li és aplicable (art. 53.1.b de la Llei 24/2013, de 26 de desembre, del sector elèctric), firmada pel tècnic projectista del 06/06/2023.

– Projecte d’execució línia subterrània 30 kV Elawan Ayora I, de data 26/04/2022, i declaració responsable del compliment de la normativa que li és aplicable (art. 53.1.b de la Llei 24/2013, de 26 de desembre, del sector elèctric), firmada pel tècnic projectista, del 14/03/2022 i del projecte 06/06/2023.

– Projecte annex de modificació de la planta fotovoltaica Elawan Ayora I 33,981 MWp i la línia subterrània 30 kV Elawan Ayora I, de data 06/06/2023, i declaració responsable del compliment de la normativa que li és aplicable (art. 53.1.b de la Llei 24/2013, de 26 de desembre, del sector elèctric), firmada pel tècnic projectista del 06/11/2023.

Esta autorització decaurà en cas que la infraestructura d’evacuació compartida, tramitada en l’expedient de competència estatal PFot-067, no obtinga la preceptiva autorització administrativa de construcció.

Esta autorització habilita els titulars d’esta a la construcció d’estes instal·lacions, sempre que complisquen els requisits tècnics exigibles i d’acord amb les condicions següents:

1. Les instal·lacions s’hauran d’executar segons el/s projecte/s presentat/s, els annexos, si és el cas, i amb els condicionats tècnics establits per les administracions públiques, els organismes i les empreses de servici públic o d’interés general afectats per estes instal·lacions i que els ha acceptat la part sol·licitant. En cas que, per a fer-ho, siga necessari introduir modificacions en la instal·lació respecte de la documentació presentada, la persona titular d’esta autorització haurà de sol·licitar a este òrgan l’autorització corresponent abans de l’execució, llevat que es tracte de modificacions no substancials.

2. Les instal·lacions que s’executaran han de complir, en tot cas, el que establix el Reial decret 223/2008, de 15 de febrer, pel qual s’aproven el Reglament sobre condicions tècniques i garanties de seguretat en línies elèctriques d’alta tensió i les instruccions tècniques complementàries ITC-LAT 01 a 09; el Reial decret 337/2014, de 9 de maig, pel qual s’aproven el Reglament sobre condicions tècniques i garanties de seguretat en instal·lacions elèctriques d’alta tensió, i les instruccions tècniques complementàries ITC-RAT 01 a 23, i el Reial decret 842/2002, de 2 d’agost, pel qual s’aproven el Reglament electrotècnic per a baixa tensió i les instruccions tècniques complementàries.

3. Com que la potència total instal·lada i autoritzada (31,46 MW) és superior a la capacitat d’accés a la xarxa concedida (26,37 MW), haurà d’instal·lar-se el sistema de control coordinat autoritzat en el punt segon d’esta resolució per a tots els mòduls de generació autoritzats per esta que impedisca que la potència activa que la instal·lació puga injectar a la xarxa supere la capacitat d’accés esmentada. Amb la sol·licitud d’autorització d’explotació provisional, serà un requisit imprescindible per a atorgar-la el fet que la persona titular de la instal·lació presente, juntament amb la resta de documentació preceptiva, un certificat acreditatiu de la instal·lació del sistema de control esmentat, amb la documentació justificativa, del fabricant, de les característiques del sistema esmentat i del compliment, per part d’este, de la funcionalitat limitadora del fet que en cap règim de funcionament de la central s’injectarà una potència activa a la xarxa elèctrica superior a la capacitat d’accés atorgada.

4. La central elèctrica objecte d’esta resolució, d’acord amb la potència que esta té instal·lada, ha de complir les prescripcions tècniques i d’equipament que, sobre esta qüestió, establix l’article 7 del Reial decret 413/2014, de 6 de juny, i la resta de la normativa de desplegament, sobre requisits de resposta davant de buits de tensió, adscripció a un centre de control de generació, telemesurament en temps real i la resta d’obligacions que establix la regulació del sector elèctric per al tipus d’instal·lacions en què s’enquadren estes.

5. S’haurà de presentar, davant el Servei Territorial d’Indústria, Energia i Mines de València, l’elevació a escriptura pública, amb la constància de la inscripció en el registre de la propietat quan siga necessari, dels contractes, acords o qualsevol altre document presentat per a l’acreditació de la disponibilitat dels terrenys, abans de l’inici efectiu de la construcció de la instal·lació. S’acompanyarà també un justificant del pagament de l’impost sobre Transmissions Patrimonials Oneroses i Actes Jurídics Documentats d’estos, davant de l’Agència Tributària Valenciana.

6. De conformitat amb l’article 28 del Reial Decret llei 8/2023, de 27 de desembre, pel qual s’adopten mesures per a afrontar les conseqüències econòmiques i socials derivades dels conflictes a Ucraïna i Pròxim Orient, així com per a pal·liar els efectes de la sequera, el promotor podrà sol·licitar, en un termini no superior a tres (3) mesos des de l’obtenció d’esta autorització administrativa de construcció, l’extensió del termini per a complir amb la fita arreplegada en l’article 1.1.b 5é del Reial Decret llei 23/2020, de 23 de juny, d’obtenció de l’autorització d’explotació definitiva, sense que en cap cas el termini total per a disposar de l’autorització administrativa d’explotació supere els huit (8) anys. En esta sol·licitud s’ha d’indicar, com a mínim:

El semestre de l’any natural en què la instal·lació obtindrà l’autorització administrativa d’explotació i el compromís d’acceptació expressa de la impossibilitat d’obtenció de l’autorització administrativa d’explotació provisional o definitiva, ni de la inscripció prèvia o definitiva en el registre administratiu d’instal·lacions de producció d’energia elèctrica amb anterioritat a l’inici del semestre indicat.

7. D’acord amb l’article 131 del Reial decret 1955/2000, d’1 de desembre i al cronograma de treballs del projecte autoritzat, el període d’execució de les instal·lacions no serà superior a set (7) mesos, el qual es comptarà des de l’endemà de la notificació d’esta resolució.

8. De conformitat amb l’article 30.3.b del Decret llei 14/2020, s’establix un termini màxim per a sol·licitar l’autorització d’explotació d’un (1) mes des de la finalització del període d’execució ja indicat. No obstant això, amb anterioritat a la finalització, es podrà sol·licitar una ampliació concreta d’este per mitjà d’una sol·licitud motivada davant d’este òrgan, i acompanyar, a este efecte, la documentació justificativa de la demora i del cronograma de treballs previstos per al nou termini sol·licitat. Les pròrrogues de dates o d’ampliacions de terminis s’atorgaran quan estiguen degudament motivats tant els retards incorreguts, sempre que no siguen imputables a la persona titular de l’autorització, com les noves dates o terminis que se sol·liciten, i no es perjudique tercers.

9. En cap cas es podran atorgar pròrrogues o ampliacions de termini que vagen més enllà de les dates de caducitat dels permisos d’accés i de connexió a la xarxa, de les declaracions o els informes d’impacte ambiental per a l’inici de les obres o imposades per actes de selecció en els diferents procediments en concurrència competitiva que establix la regulació del sector elèctric.

10. Tampoc es podran atorgar quan la part peticionària pretenga demorar la presentació del projecte tècnic o l’execució i la posada en marxa d’este, pel fet de no haver disposat o mantingut la capacitat financera exigida per a dur-lo a terme, o quan l’entrada en funcionament de la instal·lació es considere que no ha d’ajornar-se perquè afecta la garantia de subministrament, les necessitats dels consumidors o el funcionament correcte del sistema elèctric.

11. La caducitat dels permisos d’accés i de connexió a la xarxa suposarà la caducitat de les autoritzacions administratives previstes en la legislació del sector elèctric que s’hagen atorgat i la necessitat d’obtindre’n de noves per a les mateixes instal·lacions, sense perjuí que es puguen convalidar certs tràmits, les quals només es podran tornar a atorgar després d’obtindre els nous permisos d’accés i de connexió per part dels agents gestors i titulars, respectivament, de les xarxes.

12. Les autoritzacions administratives caducaran quan ho facen les habilitacions de qualsevol classe o denominació vinculades a l’ocupació del sòl o d’edificacions.

13. En tot cas, s’haurà de complir el termini establit per a l’acreditació de l’obtenció de l’autorització d’explotació definitiva establit en l’article 1 del Reial Decret llei 23/2020, de 23 de juny, pel qual s’aproven mesures en matèria d’energia i en altres àmbits per a la reactivació econòmica, sense perjuí de l’extensió excepcional que preveu l’article 28 del Reial Decret llei 8/2023, de 27 de desembre.

14. D’acord amb l’article 43.1 de la Llei 21/2013, de 9 de desembre, d’avaluació ambiental, l’agent promotor ha de comunicar a l’òrgan ambiental la data de començament de l’execució del projecte. Així mateix, esta data s’haurà de notificar al Servei Territorial d’Indústria, Energia i Mines de València.

Per als treballs que es facen en terreny forestal o a una distància inferior o igual a 100 metres d’este, o hi haja una continuïtat de combustible susceptible de propagar el foc fins a terreny forestal, serà necessari presentar davant de la direcció territorial de la conselleria competent en matèria de prevenció d’incendis forestals, amb 20 dies naturals d’antelació a l’inici dels treballs, una declaració responsable, acompanyada de la documentació indicada en l’article 144 del Decret 91/2023, de 22 de juny, del Consell, pel qual s’aprova el Reglament de la Llei 3/1993, de 9 de desembre, forestal de la Comunitat Valenciana.

15. La persona titular d’esta resolució està obligada a comunicar, pel registre electrònic i amb l’adequada diligència, les incidències dignes de menció que es produïsquen durant l’execució, tant a esta direcció general com al Servei Territorial competent en matèria d’energia de València.

16. La persona titular d’esta resolució ha de complir els deures i les obligacions derivats de la legislació de prevenció de riscos laborals vigent durant la construcció.

17. Sense perjuí del que preveu l’article 12.4 del Decret 88/2005, de 29 d’abril, el personal tècnic en la matèria, adscrit a este servici territorial o a la direcció general amb competències en matèria d’energia, podrà fer les comprovacions i les proves que considere necessàries durant les obres i, quan estes finalitzen, en relació amb l’adequació d’esta a la documentació tècnica presentada i al compliment de la legislació vigent i de les condicions d’esta resolució.

18. Finalitzades les obres de construcció de les instal·lacions, la persona titular, en el termini màxim d’un (1) mes, sol·licitarà l’autorització d’explotació provisional per a proves, de conformitat amb el Reial decret 413/2014, de 6 de juny, en els termes establits en l’article 12 del Decret 88/2005, de 29 d’abril.

19. A esta sol·licitud s’han d’adjuntar els certificats de direcció i final d’obra, subscrits per una persona facultativa competent, que acrediten que s’adeqüen als reglaments tècnics en la matèria, segons el que establix la normativa vigent per als projectes d’instal·lacions elèctriques i, igualment, respecte d’esta autorització administrativa prèvia i de construcció. Quan els referits certificats de direcció i final d’obra no estiguen visats pel col·legi professional corresponent, s’acompanyaran de la declaració responsable oportuna, segons el que indica la Resolució de 22/10/2010, de la Direcció General d’Energia, publicada en el DOGVnúm. 6389, de data 03/11/2010.

20. Igualment, s’adjuntarà la documentació requerida segons l’ITC-LAT 04 del Reial decret 223/2008, de 15 de febrer, pel qual s’aprova el Reglament sobre condicions tècniques i garanties de seguretat en línies elèctriques d’alta tensió; l’ITC RAT-22 del Reial decret 337/2014, de 9 de maig, pel qual s’aprova el Reglament sobre condicions tècniques i garanties de seguretat en instal·lacions elèctriques d’alta tensió, i el Reial decret 842/2002, de 2 d’agost, pel qual s’aproven el Reglament electrotècnic per a baixa tensió i les instruccions tècniques complementàries.

21. Així mateix, es presentarà la cartografia de la instal·lació executada de manera efectiva, georeferenciada al sistema oficial vigent i en un sistema de dades obert i compatible amb la cartografia de l’Institut Cartogràfic Valencià, i segons el format establit per l’òrgan substantiu.

22. Es justificarà documentalment que el projecte executat s’ajusta als condicionants imposats en esta resolució i als indicats en la declaració d’impacte ambiental. Abans d’emetre l’informe previ a l’autorització d’explotació, el servici territorial competent en matèria d’energia corresponent sol·licitarà, de les administracions i els organismes que els han emés, la conformitat de l’obra executada respecte d’estos.

23. La persona titular d’esta autorització podrà sol·licitar l’autorització d’explotació per fases. Per a fer-ho, en la sol·licitud caldrà justificar este fet, delimitar els elements del projecte original dels quals se sol·licita la posada en servici i presentar el certificat d’obra parcial corresponent a esta fase, juntament amb la documentació tècnica corresponent, per a la qual cosa és igualment aplicable el que indica el paràgraf anterior.

24. La persona titular té l’obligació de constituir una garantia econòmica per al compliment de l’obligació de desmantellament de la instal·lació i restauració dels terrenys i el seu entorn, per un import de 679.620,00 € (sis-cents setanta-nou mil sis-cents vint euros), determinat de conformitat amb l’article 37 del Decret llei 14/2020. Se n’haurà d’acreditar la deguda constitució (amb la carta de pagament corresponent) amb la sol·licitud d’autorització d’explotació provisional de la instal·lació, ja que és un requisit indispensable perquè esta s’atorgue.

La garantia s’haurà de depositar en l’Agència Tributària Valenciana, el beneficiari de la qual serà l’òrgan competent en matèria d’energia per a la concessió de les autoritzacions administratives prèvia i de construcció i hauran de constar les dades de la instal·lació (nom de la instal·lació, potència instal·lada, municipis a on se situen els grups generadors) i que es deposita per a complir l’obligació de desmantellar la instal·lació i restaurar els terrenys i l’entorn.

La duració mínima d’esta garantia econòmica haurà de ser de cinc anys, i s’haurà de renovar durant tota la vida útil de la central fotovoltaica, com a mínim, dos mesos abans que expire. La quantia de la garantia s’actualitzarà cada 5 anys amb base en el càlcul de variacions de l’índex general nacional de l’índex de preus de consum, o segons la normativa vigent en eixe moment.

Esta garantia es cancel·larà quan la persona titular de la instal·lació acredite el compliment de les obligacions a les quals està afecta.

25. L’autorització d’explotació provisional no podrà concedir-se si la totalitat de les instal·lacions d’evacuació, incloses les compartides, així com les instal·lacions de connexió a la xarxa de transport, no es troben finalitzades i amb autorització d’explotació, almenys, provisional. Tot això, sense perjuí del que preveu l’article 28.3 del Reial Decret llei 8/2023, de 27 de desembre, pel qual s’adopten mesures per a afrontar les conseqüències econòmiques i socials derivades dels conflictes a Ucraïna i Pròxim Orient, així com per a pal·liar els efectes de la sequera.

26. Una vegada obtinguda l’autorització d’explotació provisional, la persona titular ha de sol·licitar la inscripció prèvia en el Registre administratiu d’instal·lacions de producció d’energia elèctrica, per a la qual cosa ha de presentar la documentació pertinent segons l’article 39 del Reial decret 413/2014, de 6 de juny. Es tindrà en compte el que s’indica en l’article 41 quant a la caducitat i cancel·lació d’esta inscripció.

D’acord amb el que indica l’article 39.6 del Reial decret 413/2014, la inscripció de la instal·lació, amb caràcter previ, en el Registre d’instal·lacions de producció d’energia elèctrica permetrà que esta funcione en proves.

27. Finalitzades les proves de les instal·lacions amb resultat favorable, la persona titular, en el termini màxim d’un (1) mes, sol·licitarà l’autorització d’explotació definitiva, de conformitat amb el Reial decret 413/2014, de 6 de juny, segons el Decret 88/2005, de 29 d’abril. S’adjuntaran els certificats pertinents segons el que s’ha indicat en els punts anteriors.

28. Una vegada obtinguda l’autorització d’explotació definitiva, la persona titular sol·licitarà la inscripció definitiva en el Registre administratiu d’instal·lacions de producció d’energia elèctrica, per a la qual cosa ha de presentar la documentació pertinent segons l’article 40 del Reial decret 413/2014, de 6 de juny. No sol·licitar les autoritzacions d’explotació dins del termini podrà suposar la caducitat de les autoritzacions concedides.

29. La persona titular d’instal·lació té l’obligació de desmantellar la instal·lació i restituir els terrenys i l’entorn afectat una vegada caducades les autoritzacions o pel tancament definitiu de la instal·lació. Ha d’obtindre l’autorització de tancament definitiu de la instal·lació, segons el que indica l’article 53.5 de la Llei 24/2013, de 26 de desembre, del sector elèctric, així com per al tancament temporal.

30. La transmissió o el canvi de titularitat, les modificacions substancials de la instal·lació i el tancament temporal o definitiu de la instal·lació autoritzada per la resolució actual requerixen una autorització administrativa prèvia, d’acord amb el que preveu el Decret 88/2005, de 29 d’abril, del Consell de la Generalitat, pel qual s’establixen els procediments d’autorització d’instal·lacions de producció, transport i distribució d’energia elèctrica que són competència de la Generalitat.

31. Tal com s’indica en l’article 38 del Decret llei 14/2020, la concessió de la llicència urbanística municipal obligarà la persona titular o propietària de la instal·lació, sense perjuí de l’exacció dels tributs que legalment corresponga per la prestació del servici municipal o per l’execució de construccions, instal·lacions i obres, a pagar el corresponent cànon d’ús i aprofitament en sòl no urbanitzable i a complir els restants compromisos assumits i determinats en la llicència corresponent.

El respectiu cànon d’ús i aprofitament s’establirà per l’ajuntament en la llicència corresponent, per quantia equivalent al 2 % dels costos estimats de les obres d’edificació i de les obres necessàries per a la implantació de la instal·lació (de manera que el pressupost d’execució material del total de la instal·lació ascendix a 88.527.564,27 € (catorze milions vint-i-sis mil huitanta-dos euros amb vint-i-set cèntims d’euro)). El cànon es donarà en una única vegada, en ocasió de l’atorgament de la llicència urbanística, i l’ajuntament pot acordar, a sol·licitud de la part interessada, el fraccionament o ajornament del pagament, sempre dins del termini de vigència concedit. L’atorgament d’una pròrroga del termini no comportarà un cànon urbanístic nou.

L’ajuntament podrà aplicar les reduccions de l’import del cànon que siguen procedents de les arreplegades en l’article 38.4 del Decret llei 14/2020. L’impagament donarà lloc a la caducitat de la llicència urbanística. La percepció del cànon correspon als municipis i les quantitats ingressades per este concepte s’integraran en el patrimoni municipal del sòl.

32. Segons el que establix l’article 26 del Reial decret 1183/2020, de 29 de desembre, d’accés i connexió a les xarxes de transport i distribució d’energia elèctrica, els permisos d’accés i de connexió d’instal·lacions construïdes i en servici caducaran quan, per causes imputables a la persona titular de la instal·lació diferents del tancament temporal, finalitze l’abocament d’energia a la xarxa per un període superior a tres (3) anys.

*Quart. Aprovació del pla de desmantellament de la instal·lació autoritzada i de restauració del terreny i l’entorn afectat*

Aprovar el pla de desmantellament de la instal·lació i de restauració del terreny i l’entorn afectat referit a la instal·lació descrita en l’apartat [segon](file:///S:/COMUN/AUTORIZ%20CENTRALES/ALC/ATALFE_2020_67_PSF%20ALHORINES/Resolucion%20ATALFE%202020_67_PSF%20ALHORINES_vmodelo_JJ.docx#_SEGUNDO._Autorización_administrativ), el pressupost del qual ascendix a 1.275.386,75 € (un milió dos-cents setanta-cinc mil tres-cents huitanta-sis euros amb setanta-cinc cèntims d’euro) i amb l’abast següent:

La remoció i la restitució dels terrenys comprendran les actuacions següents:

– Desconnexió de la xarxa elèctrica.

– Desmuntatge i retirada dels mòduls fotovoltaics.

– Desmuntatge i retirada de les estructures metàl·liques de suport d’estos mòduls.

– Obertura de rases i retirada de la xarxa elèctrica subterrània.

– Retirada de les estacions, les casetes de magatzem i comunicació i el CPM.

– Desinstal·lació dels sistemes de seguretat, vigilància, control, mesura i enllumenat.

– Demolició de les fonamentacions.

– Retirada del tancament perimetral.

– Eliminació de vials d’accés interiors i perimetrals.

– Restitució final.

Els informes dels òrgans competents en ordenació del territori i paisatge i en medi ambient no imposen condicions respecte als plans de desmantellament.

La persona titular constituirà la garantia econòmica que es detalla en el punt [tercer](file://generalitat.gva.es/datos/24876/COMUN/AUTORIZ%20CENTRALES/VLC/ATALFE_2020_111_ELAWAN%20AYORA%20I/TERCERO.)  d’esta resolució, relatiu a l’autorització de construcció prèviament a la sol·licitud d’autorització d’explotació provisional, segons el que indica el Decret llei 14/2020.

*Quint. Publicacions, notificacions i comunicacions que cal fer d’esta resolució*

Ordenar, de conformitat amb el que disposa l’article 31 del Decret llei 14/2020:

La publicació d’esta resolució en el *Diari Oficial de la Generalitat Valenciana*  i en el *Butlletí Oficial de la Província de València*, i s’ha de significar que la publicació d’esta es realitzarà igualment als efectes que determina l’article 44 de la Llei 39/2015, d’1 d’octubre, del procediment administratiu comú de les administracions públiques, de notificació d’esta resolució a les persones titulars desconegudes o amb domicili ignorat o als qui, intentada la notificació, no s’haja pogut dur a terme.

La publicació en el lloc d’internet de la Conselleria d’Innovació, Indústria, Comerç, i Turisme, en l’apartat d’Energia

(<https://cindi.gva.es/es/web/energia/instal-lacions-autoritzades>  en castellà i

<https://cindi.gva.es/va/web/energia/instal-lacions-autoritzades>  en valencià).

La notificació d’esta resolució a la persona titular i a totes les administracions públiques o els organismes i les empreses de servicis públics o servicis d’interés general que han intervingut o han hagut d’intervindre en el procediment d’autorització, les que han emés o havien d’emetre el condicionat tècnic al projecte d’execució, a les persones titulars de béns i drets afectats, així com a la resta de persones interessades en l’expedient.

La notificació a l’òrgan ambiental, als efectes que preveu la legislació d’avaluació ambiental, de la caducitat del pronunciament ambiental, així com als òrgans competents en ordenació del territori i paisatge.

Les autoritzacions concedides es traslladaran a l’Institut Cartogràfic Valencià per a la incorporació de les dades territorials, urbanístiques, mediambientals i energètiques més representatives de la instal·lació a la cartografia pública de la Comunitat Valenciana.

De conformitat amb el segon paràgraf de l’article 53.6 de la Llei 24/2013, de 26 de desembre, del sector elèctric, i l’article 6.4 del Decret 88/2005, de 29 d’abril, del Consell de la Generalitat, pel qual s’establixen els procediments d’autorització d’instal·lacions de producció, transport i distribució d’energia elèctrica que són competència de la Generalitat, esta autorització s’atorga, sense perjuí de les concessions, autoritzacions, llicències i permisos, tant públiques com privades, que siga necessari obtindre per la part sol·licitant per a executar i posar en marxa la instal·lació a què es referix esta resolució, d’acord amb altres disposicions que resulten aplicables, i especialment les relatives a l’ordenació del territori i al medi ambient. En tot cas, esta autorització s’emet sense perjuí de tercers i no afecta els drets particulars.

Serà causa de revocació d’esta resolució, amb tràmit previ del procediment oportú, l’incompliment o la inobservança de les condicions expressades en esta, la variació substancial de les característiques descrites en la documentació presentada o l’incompliment o el no manteniment dels pressupostos o els requisits essencials o indispensables, legals o reglamentaris, que s’han tingut en compte per a l’atorgament, així com qualsevol altra causa que ho justifique degudament i motivadament. En particular, la caducitat dels permisos d’accés i connexió suposarà la ineficàcia de les autoritzacions que s’atorguen en esta resolució.

Contra esta resolució, que no posa fi a la via administrativa, es pot interposar un recurs d’alçada davant de la Secretaria Autonòmica d’Indústria, Comerç i Consum, en el termini d’un mes, comptat a partir de l’endemà del dia en què tinga lloc la notificació d’esta, de conformitat amb el que disposen els articles 121 i 122 de la Llei 39/2015, d’1 d’octubre, del règim jurídic de les administracions públiques i del procediment administratiu comú.

  

València, 15 de juliol de 2024

Manuel Argüelles Linares

Director General d'Energia i Mines

Esta disposició conté annexos. Consulteu-ne la versió en PDF.